qundao/data-zh-poetry huggingface dataset:
留别伦右溪十咏 其二 粤山社
作者：王渐逵
朝代：明

碧云长护紫芝芬，小阁峰头却忆君。社馆春来风日好，杂花啼鸟候词人。
留别伦右溪十咏 其五 朱明洞
作者：王渐逵
朝代：明

羽驭飙轮何处依，归来应与稚川期。罗浮月色明如昼，万树梅花开雪扉。
留别伦右溪十咏 其八 海珠
作者：王渐逵
朝代：明

天从北极中央见，月向群山到处明。翻忆廿年观海意，榕阴高卧听潮声。
留别伦右溪十咏 其六 九洲湖
作者：王渐逵
朝代：明

曾着烟蓑下九洲，共将心迹蔑羊裘。湾前钓得鲈鱼脍，十月山村酒正篘。
留别伦右溪十咏 其十 阆风台
作者：王渐逵
朝代：明

白云高并阆风台，花竹阴阴护径苔。重忆石池曾觅句，惠莲群从总多才。
留别伦右溪十咏 其四 浴日亭
作者：王渐逵
朝代：明

窅然天地起玄思，浴日亭边忆汝时。此去蓬莱知不远，金银宫阙碧参差。
留别伦右溪十咏·青萝山
作者：王渐逵
朝代：明

大隐屏西忆去年，互萝苍径曲肱便。何时再住栖霞顶，共看齐州九九烟。碧云长护紫芝芬，小阁峰头却忆君。社馆春来风日好，杂花啼鸟候词人。青烟袅袅接遥峰，万木森森翳碧空。迟尔南楼同避暑，白莲开遍荔支红。窅然天地起玄思，浴日亭边忆汝时。此去蓬莱知不远，金银宫阙碧参差。羽驭飙轮何处依，归来应与稚川期。罗浮月色明如昼，万树梅花开雪扉。曾着烟蓑下九洲，共将心迹蔑羊裘。湾前钓得鲈鱼脍，十月山村酒正篘。几年山馆住栖霞，八十雪僧共一家。夜半迦陵音大切，满空寒翠落天花。天从北极中央见，月向群山到处明。翻忆廿年观海意，榕阴高卧听潮声。曾共移居卜筑心，携壶相问数相临。何当跨鹤同归去，翠竹桃花春正深。白云高并阆风台，花竹阴阴护径苔。重忆石池曾觅句，惠莲群从总多才。
留别李三洲中丞六首
作者：王渐逵
朝代：明

去年重九月，疏乞归田园。荏苒忽半载，羁栖尚盘桓。乃知一有系，所志弗获颛。黄鹄举遥汉，白鸥泛回湍。星辰历起忽，浩川长漫漫。捐置苦不早，叹惜夫何言。玄春变时叙，频夜梦故乡。故乡亦何为，母氏在北堂。白发遥倚门，兄弟罗其傍。廿年侍羞馔，一朝异飞翔。燕越邈脩阻，尺书非所将。飙车何时驭，我心悲以惶。蚁丘幻山岳，腐草化为萤。大运古所然，谁能测降升。人生不满百，岂不在荣名。桃李媚春风，皋兰被秋荣。斗酒共相慰，迟明解宿醒。劝君且尽醉，明日非所营。吾质禀孱弱，畏此朔风多。雨雪屡以遭，漫漫际关河。重裘亦云袪，盆燄日相过。岂无徇国志，奈此冱寒何。狐貉栖北山，葛藟生南坡。物性各有适，为用知匪讹。越城结诗社，朋旧日相亲。未及三周星，形迹多暌分。讵知一别后，何时还同群。人生百年内，欢乐难几辰。仙人不可期，求者迷其津。愿言结终好，永作同心人。圣世崇作述，礼乐嘉虞周。猃狁窥朔方，檄书动明旒。嗟予蹇迂谬，抗颜出山丘。一朝上封事，疾者如寇仇。文犹既已违，武志亦未酬。慷慨动悲歌，但为识者羞。居诸忽已遄，冥心更何求。九十行带索，荣公乃吾俦。
留别李三洲中丞六首·其一
作者：王渐逵
朝代：明

去年重九月，疏乞归田园。荏苒忽半载，羁栖尚盘桓。乃知一有系，所志弗获颛。黄鹄举遥汉，白鸥泛回湍。星辰历起忽，浩川长漫漫。捐置苦不早，叹惜夫何言。
留别李三洲中丞六首·其三
作者：王渐逵
朝代：明

蚁丘幻山岳，腐草化为萤。大运古所然，谁能测降升。人生不满百，岂不在荣名。桃李媚春风，皋兰被秋荣。斗酒共相慰，迟明解宿醒。劝君且尽醉，明日非所营。
留别李三洲中丞六首·其二
作者：王渐逵
朝代：明

玄春变时叙，频夜梦故乡。故乡亦何为，母氏在北堂。白发遥倚门，兄弟罗其傍。廿年侍羞馔，一朝异飞翔。燕越邈脩阻，尺书非所将。飙车何时驭，我心悲以惶。
留别李三洲中丞六首·其五
作者：王渐逵
朝代：明

越城结诗社，朋旧日相亲。未及三周星，形迹多暌分。讵知一别后，何时还同群。人生百年内，欢乐难几辰。仙人不可期，求者迷其津。愿言结终好，永作同心人。
留别李三洲中丞六首·其六
作者：王渐逵
朝代：明

圣世崇作述，礼乐嘉虞周。猃狁窥朔方，檄书动明旒。嗟予蹇迂谬，抗颜出山丘。一朝上封事，疾者如寇仇。文犹既已违，武志亦未酬。慷慨动悲歌，但为识者羞。居诸忽已遄，冥心更何求。九十行带索，荣公乃吾俦。
留别李三洲中丞六首·其四
作者：王渐逵
朝代：明

吾质禀孱弱，畏此朔风多。雨雪屡以遭，漫漫际关河。重裘亦云袪，盆燄日相过。岂无徇国志，奈此冱寒何。狐貉栖北山，葛藟生南坡。物性各有适，为用知匪讹。
登中洞绝顶寄伦右溪何古林
作者：王渐逵
朝代：明

玉洞逶迤接碧空，四山如在有无中。希夷早占莲花顶，上帝初移太乙峰。云向仙都开观阁，春回南极绣芙蓉。人间未必能相向，留作迂儒半亩宫。散瀑流霞自化工，澹然幽兴恰相逢。悟来石室图书契，梦入禅关色相空。已见东皇归下界，即看南斗近中峰。何时卜筑从前约，煨芋岩根荐晚风。
登中洞绝顶寄伦右溪何古林·其一
作者：王渐逵
朝代：明

玉洞逶迤接碧空，四山如在有无中。希夷早占莲花顶，上帝初移太乙峰。云向仙都开观阁，春回南极绣芙蓉。人间未必能相向，留作迂儒半亩宫。
登中洞绝顶寄伦右溪何古林·其二
作者：王渐逵
朝代：明

散瀑流霞自化工，澹然幽兴恰相逢。悟来石室图书契，梦入禅关色相空。已见东皇归下界，即看南斗近中峰。何时卜筑从前约，煨芋岩根荐晚风。
登山示诸生用前韵
作者：王渐逵
朝代：明

诸生久候绿萝溪，遥向先生为指迷。须信无中还觅有，欲穷高处更从低。源头泼泼千年在，梦里惺惺几个提。解得此机高驻足，真成凡圣隔云泥。
登帽峰
作者：王渐逵
朝代：明

滇水津边驻客航，帽峰亭上询虞皇。生来不及江山幸，犹带重华翠辇香。
登楼有怀伦右溪
作者：王渐逵
朝代：明

登楼复登楼，楼高回风尘。但见楼前月，不见楼中人。云山渺吴越，何时还见亲。倚柱月欲落，馀光为慇勤。长啸激高歌，空山谁与闻。轻风动庭柏，缥缈闻箫笙。下楼步长廓，月影当阶明。之子还相暌，长思入金陵。去年忆今夕，叱咜千壶倾。激歌动神鬼，豪气溢斗星。为乐不再得，离合难重盟。空山为惆怅，黯黯玄云生。
登白云第一峰
作者：王渐逵
朝代：明

石巘崚嶒倚碧虚，凭高一望意踟蹰。海涛东合地维缺，山势北来天拄孤。落日空台閒伯业，断厓荒草暗王图。兴亡今古非吾事，惟爱春风长绿蒲。
登越王台怀古
作者：王渐逵
朝代：明

虬枝危石障烟藤，极目清秋快一登。朝汉台边荒草合，牂牁江上暮云层。青山不解论今古，啼鸟犹能感废兴。寂寞行宫在何处，夕阳无主乱峰凝。高台千尺俯崚嶒，伯业王图万里仍。钱俶早闻归职贡，窦融先已识符徵。澄江落雁迷寒浦，绝壑深林堕石藤。感慨日新形胜旧，露丛风径夜篝灯。深秋怀抱向谁凭，访古登临意转增。衢井万家刘氏宅，牛羊衰草赵王陵。天空巽鼓浮南极，日落神鹅见急淜。犹自荒台寻故事，鹧鸪飞上木瓜藤。
登越王台怀古·其一
作者：王渐逵
朝代：明

虬枝危石障烟藤，极目清秋快一登。朝汉台边荒草合，牂牁江上暮云层。青山不解论今古，啼鸟犹能感废兴。寂寞行宫在何处，夕阳无主乱峰凝。
登越王台怀古·其三
作者：王渐逵
朝代：明

深秋怀抱向谁凭，访古登临意转增。衢井万家刘氏宅，牛羊衰草赵王陵。天空巽鼓浮南极，日落神鹅见急淜。犹自荒台寻故事，鹧鸪飞上木瓜藤。
登越王台怀古·其二
作者：王渐逵
朝代：明

高台千尺俯崚嶒，伯业王图万里仍。钱俶早闻归职贡，窦融先已识符徵。澄江落雁迷寒浦，绝壑深林堕石藤。感慨日新形胜旧，露丛风径夜篝灯。
登镇海楼二首
作者：王渐逵
朝代：明

杖藜远出青萝嶂，览胜还登镇海楼。玉露下通星月井，綵云多傍凤鸾洲。凌虚不碍中原望，倒景遥思八极游。杰观值须南服奠，芳名应与使君留。紫霞玄雾护崔嵬，海若阳侯入贺来。天地独怜形胜在，江山如待使君回。归墟落际遥相瞰，牛渚星槎远更开。闻道登高能作赋，文园空羡马卿才。
登镇海楼二首·其一
作者：王渐逵
朝代：明

杖藜远出青萝嶂，览胜还登镇海楼。玉露下通星月井，綵云多傍凤鸾洲。凌虚不碍中原望，倒景遥思八极游。杰观值须南服奠，芳名应与使君留。
登镇海楼二首·其二
作者：王渐逵
朝代：明

紫霞玄雾护崔嵬，海若阳侯入贺来。天地独怜形胜在，江山如待使君回。归墟落际遥相瞰，牛渚星槎远更开。闻道登高能作赋，文园空羡马卿才。
白鹿有怀平嵩刘同年和玉溪
作者：王渐逵
朝代：明

佳人在浚谷，婉娈美容姿。玄露荫瑶草，玉洞环青芝。旅石自成磴，方流以为池。林深不可见，筇履遥相逢。猿鹤守空山，白云还候期。无为渡虎溪，溪流漫多岐。
白鹿洞
作者：王渐逵
朝代：明

徒几从骈荫，寻源上急湍。驻云窥石刻，回鹤认儒冠。太守还留客，诸生半候门。肩舆时取兴，归路任黄昏。
相逢行赠涂东潭同年
作者：王渐逵
朝代：明

广陵城外多垂杨，笼烟袅袅纷道傍。临舟拂杵牵离思，对酒如何不尽觞。忆昔溟南归卧病，君来访我烟萝径。穗石同怜观海心，东山正逸投壶兴。分睽一去各天涯，十载空惊鬓已华。骞矫徒闻抟羽翮，疏慵自合栖烟霞。堆扬相见欣相剧，恍惚犹如梦中识。时事纷更休怨嗟，嬴得春风好颜色。蹉跎官海一身轻，我歌君醉杯莫停。古来材大晚有成，乔松岂与蒿莱并。君不见磻溪之翁过八十，熊罴协梦鹰扬出。
石葵歌赠乔都阃
作者：王渐逵
朝代：明

君不见乔将军绕篱多种葵，花开满院香风齐。画屏掩映珠帘静，白日熹微晓径迷。峨冠博带称儒雅，宾客雍容列尊斝。醉时倚剑撑斗牛，豪来落笔窥班马。扁舟昨日归五湖，鱼丽空留江上图。凌云壮志应长在，向日丹心迥不孤。三边戎马多骄气，河套烽烟二千里。好驰十万横匈奴，勒石燕然报天子。
碧桃和五舍弟用陆龟蒙韵
作者：王渐逵
朝代：明

仙姿灵箓远流芳，静入疏帘映草堂。玄圃瑶花应避影，广寒金粟不闻香。罗浮道士星为弁，姑射真人玉作妆。醉后倚栏重待月，不禁清彻欲擎霜。吾道年来只自芳，孤标怜尔许登堂。为含贞素原无色，远谢妍华不著香。兴好欲先梅菊谱，神交聊共水云妆。松关石窦何人到，万绿深浓怯晓霜。
碧桃和五舍弟用陆龟蒙韵·其一
作者：王渐逵
朝代：明

仙姿灵箓远流芳，静入疏帘映草堂。玄圃瑶花应避影，广寒金粟不闻香。罗浮道士星为弁，姑射真人玉作妆。醉后倚栏重待月，不禁清彻欲擎霜。
碧桃和五舍弟用陆龟蒙韵·其二
作者：王渐逵
朝代：明

吾道年来只自芳，孤标怜尔许登堂。为含贞素原无色，远谢妍华不著香。兴好欲先梅菊谱，神交聊共水云妆。松关石窦何人到，万绿深浓怯晓霜。
祝圣会感兴二首
作者：王渐逵
朝代：明

越城元日萃诸贤，正朔遥颁又始年。南极星躔皆拱北，遐荒春色亦朝天。衣冠俨肃瞻台上，训制亲承到日边。洛社香山应远让，江湖廊庙得兼全。乡里争传此会贤，漫游不负出山年。祥风淑气青春候，瓦盏蔬盘既醉天。早见清平归五岭，迩来安攘靖三边。人间雅遇应能几，一笑尊前乐事全。
祝圣会感兴二首·其一
作者：王渐逵
朝代：明

越城元日萃诸贤，正朔遥颁又始年。南极星躔皆拱北，遐荒春色亦朝天。衣冠俨肃瞻台上，训制亲承到日边。洛社香山应远让，江湖廊庙得兼全。
祝圣会感兴二首·其二
作者：王渐逵
朝代：明

乡里争传此会贤，漫游不负出山年。祥风淑气青春候，瓦盏蔬盘既醉天。早见清平归五岭，迩来安攘靖三边。人间雅遇应能几，一笑尊前乐事全。
神游飞云诗和方西樵韵
作者：王渐逵
朝代：明

箬竺藤蓑自野人，野人应许是前身。向来更有罗浮赋，只恐山灵记不真。傍花随柳自吾人，不是栖迟乞病身。试向孔门看事业，由来曾点属谁真。蹑向天根始识人，先天何处觅安身。飞云顶上三更月，照得梅花色相真。漫游曾忆属猪年，道士传惊是谪仙。记得三峰云外路，烟萝深处即诸天。世路蹉跎感岁年，梦中招隐是何仙。遥应不负山灵约，早晚移家入洞天。一堕尘踪已廿年，归来犹得伴群仙。舞鸾迥鹤知何世，瑶草琪花别有天。
神游飞云诗和方西樵韵·其一
作者：王渐逵
朝代：明

箬竺藤蓑自野人，野人应许是前身。向来更有罗浮赋，只恐山灵记不真。
神游飞云诗和方西樵韵·其三
作者：王渐逵
朝代：明

蹑向天根始识人，先天何处觅安身。飞云顶上三更月，照得梅花色相真。
神游飞云诗和方西樵韵·其二
作者：王渐逵
朝代：明

傍花随柳自吾人，不是栖迟乞病身。试向孔门看事业，由来曾点属谁真。
神游飞云诗和方西樵韵·其五
作者：王渐逵
朝代：明

世路蹉跎感岁年，梦中招隐是何仙。遥应不负山灵约，早晚移家入洞天。
神游飞云诗和方西樵韵·其六
作者：王渐逵
朝代：明

一堕尘踪已廿年，归来犹得伴群仙。舞鸾迥鹤知何世，瑶草琪花别有天。
神游飞云诗和方西樵韵·其四
作者：王渐逵
朝代：明

漫游曾忆属猪年，道士传惊是谪仙。记得三峰云外路，烟萝深处即诸天。
神石
作者：王渐逵
朝代：明

孕铸神工肇二仪，祝融持护镇南离。恨无智药开灵境，空使曹溪住鉴师。自信阆丘非幻岛，谁将芥子视须弥。武夷欲借虹桥去，待刻苍厓万仞碑。
禹穴二首
作者：王渐逵
朝代：明

青山遥识会稽名，应是君王翠辇经。嬴政不知何事者，故驱儿女向沧溟。东海南海朝宗地，出震见离帝之机。圣人自喜文明会，舜向苍梧禹会稽。
禹穴二首·其一
作者：王渐逵
朝代：明

青山遥识会稽名，应是君王翠辇经。嬴政不知何事者，故驱儿女向沧溟。
禹穴二首·其二
作者：王渐逵
朝代：明

东海南海朝宗地，出震见离帝之机。圣人自喜文明会，舜向苍梧禹会稽。
秋日书院登眺
作者：王渐逵
朝代：明

丛磴纡盘一径微，清秋澄灏藉光辉。重溟列峤霏霏出，鹿日雄风故故依。万树阴浓开雪洞，半天空翠敞云扉。不随华士夸文佩，愿学仙人着羽衣。
空中楼阁
作者：王渐逵
朝代：明

高高者楼，八窗涵之。西瞰樵雁，东望云旗。架木累石，已积之基。君子中庸，允迪其彝。圣人有言，知崇礼卑。
空山吟十咏有序 其一 齐云山
作者：王渐逵
朝代：明

下界尘嚣隐万家，中天积翠敞烟霞。何时更有清泉约，共试卢仝七碗茶。
空山吟十咏有序 其七 高士峰
作者：王渐逵
朝代：明

解徂归来万劫空，小山兰桂已成丛。逢人不识秦居士，只向溪头问紫峰。
空山吟十咏有序 其三 宝盖山
作者：王渐逵
朝代：明

宝盖参差映石台，茅斋遥傍翠微开。谈真道士携琴去，问字门生载酒来。
空山吟十咏有序 其九 清源洞
作者：王渐逵
朝代：明

源头清彻浩无涯，西岸蒸桃染绛霞。岩外风尘浑不到，莫将流滓腻飞花。
空山吟十咏有序 其二 紫帽峰
作者：王渐逵
朝代：明

美人家在女牛东，玉洞玄关几万重。我欲乘鸾时一访，莫教岩畔紫云封。
空山吟十咏有序 其五 梅花山
作者：王渐逵
朝代：明

地有梅花非俗境，山栖贤哲是灵基。暗香疏影无边趣，好似罗浮月上时。
空山吟十咏有序 其八 金粟洞
作者：王渐逵
朝代：明

帽峰原是小瀛洲，金粟相传玉洞留。逢着紫霄烦一问，化书何事属齐丘。
空山吟十咏有序 其六 莲花峰
作者：王渐逵
朝代：明

濂洛孤标太华斋，是谁传向入闽西。先生独坐看无极，霁月光风共一溪。
空山吟十咏有序 其十 东湖
作者：王渐逵
朝代：明

举杯邀月自开颜，烟水冥冥净四山。不着羊裘湖上去，恐将形迹落人间。
空山吟十咏有序 其四 九日山
作者：王渐逵
朝代：明

寂寞空山歌采芝，菊花开遍雁声迟。一尊散发峰头卧，和得文公九日诗。
空山吟十咏有序·齐云山
作者：王渐逵
朝代：明

下界尘嚣隐万家，中天积翠敞烟霞。何时更有清泉约，共试卢仝七碗茶。美人家在女牛东，玉洞玄关几万重。我欲乘鸾时一访，莫教岩畔紫云封。宝盖参差映石台，茅斋遥傍翠微开。谈真道士携琴去，问字门生载酒来。寂寞空山歌采芝，菊花开遍雁声迟。一尊散发峰头卧，和得文公九日诗。地有梅花非俗境，山栖贤哲是灵基。暗香疏影无边趣，好似罗浮月上时。濂洛孤标太华斋，是谁传向入闽西。先生独坐看无极，霁月光风共一溪。解徂归来万劫空，小山兰桂已成丛。逢人不识秦居士，只向溪头问紫峰。帽峰原是小瀛洲，金粟相传玉洞留。逢着紫霄烦一问，化书何事属齐丘。源头清彻浩无涯，西岸蒸桃染绛霞。岩外风尘浑不到，莫将流滓腻飞花。举杯邀月自开颜，烟水冥冥净四山。不着羊裘湖上去，恐将形迹落人间。
立春日中洞山居偶成
作者：王渐逵
朝代：明

紫烟融日敞空山，独对群峰启笑颜。白雉尚迟束越使，青牛应未出涵关。马图梦溯羲皇上，蠹竹羞称贾郑间。唯有东风解如意，溪头相别又知还。
立春日偶成
作者：王渐逵
朝代：明

廿年时运太乘除，旱潦因仍世业虚。老去谩看佳节过，贫求深慰故乡居。侧身天地徒縻食，回首江湖愧腐儒。衰晚此生何塞责，只从贤圣缉遗书。
立春日和右溪韵
作者：王渐逵
朝代：明

东风处处报蜂衙，迟日晴烟燕子家。岩穴图中谁入梦，竹林亭畔自开花。杜陵诗思多巫峡，灵运才名重永嘉。缩地与君元有会，年年春酒不须赊。
答伦右溪云谷之约
作者：王渐逵
朝代：明

云谷我所慕，眷游迟其期。霖雨倏以霁，岩壑储清辉。亭亭云上楼，霭霭岚中扉。朱实垂前荣，互萝翳其篱。溽暑无留辙，凉风有深居。忆我同袍友，取乐方在兹。瑶篇愐盱枉，凝神忽相随。会晤期不爽，对景起长怀。短章答嘉惠，伫立增怅咨。
答佛山社老见寄和韵二首 其一 答洗锦厓
作者：王渐逵
朝代：明

右溪门下称多客，刚直如公迥不如。别后诗篇劳远寄，老来精力尚工书。遥从脱洒超凡乘，每见依容是陋儒。若向两关能勘破，始知真乐在樵渔。
答佛山社老见寄和韵二首 其二 答何上舍
作者：王渐逵
朝代：明

诗采寄我青萝岛，词藻清新愧不如。险句任教山鸟听，空岩应得石工书。惠连群从真才子，洛社诸公总旧儒。语默行藏吾道在，不妨时作海滨渔。
答佛山社老见寄和韵二首·答洗锦厓
作者：王渐逵
朝代：明

右溪门下称多客，刚直如公迥不如。别后诗篇劳远寄，老来精力尚工书。遥从脱洒超凡乘，每见依容是陋儒。若向两关能勘破，始知真乐在樵渔。诗采寄我青萝岛，词藻清新愧不如。险句任教山鸟听，空岩应得石工书。惠连群从真才子，洛社诸公总旧儒。语默行藏吾道在，不妨时作海滨渔。
答冼少汾新春见寄诗二首
作者：王渐逵
朝代：明

澄馀心地觉清娱，茅本无根岂有殊。留得年来真种在，与君同看月中株。莫把天人轻着意，天人分处与生殊。却笑世儒多自误，老来空长寄生株。
答冼少汾新春见寄诗二首·其一
作者：王渐逵
朝代：明

澄馀心地觉清娱，茅本无根岂有殊。留得年来真种在，与君同看月中株。
答冼少汾新春见寄诗二首·其二
作者：王渐逵
朝代：明

莫把天人轻着意，天人分处与生殊。却笑世儒多自误，老来空长寄生株。
答王岱麓一首
作者：王渐逵
朝代：明

羡君疑是谪仙才，馆向朱明暂一开。海市自能供岛屿，珠玑何必拾登莱。丹丘灵鸟歌还舞，银渚星槎去复回。犹自琼楼频北望，乘风何日得归来。
答王岱麓再过访一首
作者：王渐逵
朝代：明

烹茶扫径高轩过，密叶崇林暑气开。凤鸑有时低羽翰，莺斯终见守嵩莱。石坛风落蝉声急，竹浒霞生返照回。莫忘新诗他两约，可能乘兴得重来。
答王岱麓再过访一首
作者：王渐逵
朝代：明
体裁：七言律诗

烹茶扫径高轩过，密叶崇林暑气开。凤鸑有时低羽翰，莺斯终见守蒿莱。石坛风落蝉声急，竹浒霞生返照回。莫忘新诗他两约，可能乘兴得重来。
答苏见江都谏歌一首
作者：王渐逵
朝代：明

君不见苏黄门，祝融之墟世间生，豪压岭海誇三城。风流杜牧不足数，直与长公争弟兄。闲来调鹤西郊渚，借我虹桥洒然去。爱子山水多秀奇，辋川堪作王维墅。把酒临风岸葛巾，挥毫大笑傍无人。长篇百韵奇直逸，要与林卉相鲜新。俊才况值清平世，人间好事多相际。但从古巷觅幽芳，莫向西禅叹相废。只今萝径春气深，草色花香连远岑。曲池燕子迎风语，夹岸蔷薇带雨阴。草阁阑干吟独憩，小车花下何时至。石鼎重烹竹窦泉，苔矶细语参同契。君不见圣贤与世常推移，屈伸阖辟天之机。皇王帝伯无消息，惟有青山伴醉卮。
约东台见江
作者：王渐逵
朝代：明

岳伯黄门吾所慕，萝山乡土得相同。才名磊落今苏彻，文艺精深旧雪松。画解华簪依鹄鹭，欲将颓运入鸿濛。不嫌幽僻重相过，扫石烹茶荐晚风。
约王宇斋游白云蒲涧不果诗以柬之二首
作者：王渐逵
朝代：明

九节菖蒲生涧烟，人传此地驻飞仙。何当共觅安期迹，数到秦皇汉武前。第一峰头色相真，泉翁书院倍嶙峋。相期杖履红尘外，共酌清泉卧白云。
约王宇斋游白云蒲涧不果诗以柬之二首·其一
作者：王渐逵
朝代：明

九节菖蒲生涧烟，人传此地驻飞仙。何当共觅安期迹，数到秦皇汉武前。
约王宇斋游白云蒲涧不果诗以柬之二首·其二
作者：王渐逵
朝代：明

第一峰头色相真，泉翁书院倍嶙峋。相期杖履红尘外，共酌清泉卧白云。
约诸公相过连日阴雨忽晴
作者：王渐逵
朝代：明

一日晴虽暂，联杯意自深。雨应怜客驾，天亦慰吾心。竹浒蒸霞气，风坛散夕阴。尚馀无尽兴，宿鸟助清吟。曙色凝高树，晶晶辉气深。夹旬惊见日，异地少论心。荔子初垂颗，薇花半着阴。只因朋旧好，来伴白头吟。
约诸公相过连日阴雨忽晴·其一
作者：王渐逵
朝代：明

一日晴虽暂，联杯意自深。雨应怜客驾，天亦慰吾心。竹浒蒸霞气，风坛散夕阴。尚馀无尽兴，宿鸟助清吟。
约诸公相过连日阴雨忽晴·其二
作者：王渐逵
朝代：明

曙色凝高树，晶晶辉气深。夹旬惊见日，异地少论心。荔子初垂颗，薇花半着阴。只因朋旧好，来伴白头吟。
纪瑞
作者：王渐逵
朝代：明

朱火流仲夏，溽暑气方蒸。忽然朗风至，午色敞晶荧。中天黑云起，与日俱腾升。风霆互藏宅，隐隐潜其形。须臾晦复霁，囷轮倏然生。郁芬环日御，浓丽昭帝庭。骈连五芝芳，灿若文锦成。飙光映下土，芒燄烛太清。吾闻启灵秘，庆云同景星。元和运枢极，二五流化精。自古传其瑞，于今见休徵。披衣立阶际，瞻望肃仪形。吾生眇然质，际此皇图祯。焚香默以祷，永顾登文明。
绝句十首
作者：王渐逵
朝代：明

旧时邻舍已生疏，此日归来得尽娱。田父隔村谈款曲，旋刍新酒摘园蔬。多时种树已成丛，屋角墙头地不空。拂瓦轧墙犹不忍，留遮炎日待凉风。高畬车水力难强，近筑荒陂水圳长。佃子喜欢相对语，今来不怕旱来妨。田头五亩接生涯，半莳茄瓜半莳茶。莫道耕园强种树，荔枝龙眼更多花。接得绯桃谨护持，那堪生意太迟迟。祇缘冈土多黄瘠，春到开花仅一枝。旧买黄牛学教犁，每凭田叟得持维。儿童争报喧门径，今岁新生一㹀归。近来海贼不惊村，官府犹呼窃闸门。暂约社闾休紧禁，上元灯好得相观。溪头谷日罕逢人，历日通书迥不闻。欲作牛栏脩茧箔，几回溪畔待春分。雨涨咸潮欲退时，沙螺？蚬正交肥。长歌逐队来江口，知是儿童下水归。村家处处整犁蓑，才入春来百务多。却爱有情双白鹭，柳塘无事日相过。
绝句十首·其一
作者：王渐逵
朝代：明

旧时邻舍已生疏，此日归来得尽娱。田父隔村谈款曲，旋刍新酒摘园蔬。
绝句十首·其七
作者：王渐逵
朝代：明

近来海贼不惊村，官府犹呼窃闸门。暂约社闾休紧禁，上元灯好得相观。
绝句十首·其三
作者：王渐逵
朝代：明

高畬车水力难强，近筑荒陂水圳长。佃子喜欢相对语，今来不怕旱来妨。
绝句十首·其九
作者：王渐逵
朝代：明

雨涨咸潮欲退时，沙螺？蚬正交肥。长歌逐队来江口，知是儿童下水归。
绝句十首·其九
作者：王渐逵
朝代：明
体裁：七言绝句

雨涨咸潮欲退时，沙螺�蚬正交肥。长歌逐队来江口，知是儿童下水归。
绝句十首·其二
作者：王渐逵
朝代：明

多时种树已成丛，屋角墙头地不空。拂瓦轧墙犹不忍，留遮炎日待凉风。
绝句十首·其五
作者：王渐逵
朝代：明

接得绯桃谨护持，那堪生意太迟迟。祇缘冈土多黄瘠，春到开花仅一枝。
绝句十首·其八
作者：王渐逵
朝代：明

溪头谷日罕逢人，历日通书迥不闻。欲作牛栏脩茧箔，几回溪畔待春分。
绝句十首·其六
作者：王渐逵
朝代：明

旧买黄牛学教犁，每凭田叟得持维。儿童争报喧门径，今岁新生一㹀归。
绝句十首·其十
作者：王渐逵
朝代：明

村家处处整犁蓑，才入春来百务多。却爱有情双白鹭，柳塘无事日相过。
绝句十首·其四
作者：王渐逵
朝代：明

田头五亩接生涯，半莳茄瓜半莳茶。莫道耕园强种树，荔枝龙眼更多花。
自城徒回乡间旧居寄伦白山同年
作者：王渐逵
朝代：明

五月空山熟荔枝，两年经暑寄岩扉。石渠天远梦不到，藤枕林深客亦稀。卖宅拚耕桑梓里，卧锄真咏太平时。想应山禁馀清暇，亦对薰风忆旧知。
自马山回阻风于观海楼南岸夜泊有感寄右溪诸君
作者：王渐逵
朝代：明

狂厉北风连日生，汀洲一舸对层城。森楼缥缈美人隔，高浪崔嵬孤客惊。永夜谯声遥自听，一湍渔火向谁明。人间好事多成障，岂向沧波怨不平。
舜祠
作者：王渐逵
朝代：明

中天祠殿郁崔嵬，云日熹微紫气开。韶石不随衰草没，江山如待翠华来。瓣香瞻礼客怀古，黄叶萧深僧扫台。欲向皇冈寻往事，乱峰丛壑送猿哀。
芙蓉庵
作者：王渐逵
朝代：明

暖入初冬候，芙蓉晚未残。客逢贤郡守，游识旧江山。帝子归何处，仙人去不还。独怜庵上月，犹自照酡颜。
苏见江携酒过访诗以谢之
作者：王渐逵
朝代：明

名园萧旷甲三城，文宴高贤雅调庚。荔圃露团新月上，柳桥云度惠风生。疏峰断送楼台暑，野服弥深水石情。自笑迂慵承款眷，愧将蘅社结芳盟。
苦雨
作者：王渐逵
朝代：明

仲夏冱阴霭，朱火无炎熺。少微弛其运，司天讵能违。园林无畅条，岩壑汇为陂。欲渡无舟楫，策杖将焉浮。我稼稚以劣，众口仰在兹。迅雷无停声，重云滞还期。鼋鼍入井市，魑魅窥庭阶。旱潦频相仍，庶夫失镃基。哲士委时命，固穷乃其宜。抚恨良自慰，达顺夫奚疑。
苦雨四首
作者：王渐逵
朝代：明

几日不出门，雨深草苗长。麻豆既已荒，瓜蔬浑丛芒。风云乃凝冱，日月失景光。篁箨竞墙出，蜉蝣依砌上。山村寡往来，浊酒聊慰赏。虽无丝与竹，檐溜足清响。延伫南屏侧，盼睐清溪路。雨过新潦生，水深不可渡。怅望萝山岑，漭沆谁能到。忽忆岩下芝，萌折已滋茂。梁甫兴啸吟，槃涧成寤寐。多谢唐仙翁，无为阻吾驾。霪雨侵我宅，不霁其奈何。蛙声动四砌，垣牖化为坡。藩篱既已撤，林木成一家。青山匝四围，原隰潴陂池。吾苗安可保，所望则已多。常愿无饥渴，贫贱理则宜。石渠纡远涧，水溢舟楫通。乘之欲何为，驾言思我朋。入市岂不遄，所忧在积阴。风伯自诒阻，丰隆亦骄横。旱潦多荐臻，咎徵复何从。安得写我忧，杖策舒眺登。
苦雨四首·其一
作者：王渐逵
朝代：明

几日不出门，雨深草苗长。麻豆既已荒，瓜蔬浑丛芒。风云乃凝冱，日月失景光。篁箨竞墙出，蜉蝣依砌上。山村寡往来，浊酒聊慰赏。虽无丝与竹，檐溜足清响。
苦雨四首·其三
作者：王渐逵
朝代：明

霪雨侵我宅，不霁其奈何。蛙声动四砌，垣牖化为坡。藩篱既已撤，林木成一家。青山匝四围，原隰潴陂池。吾苗安可保，所望则已多。常愿无饥渴，贫贱理则宜。
苦雨四首·其二
作者：王渐逵
朝代：明

延伫南屏侧，盼睐清溪路。雨过新潦生，水深不可渡。怅望萝山岑，漭沆谁能到。忽忆岩下芝，萌折已滋茂。梁甫兴啸吟，槃涧成寤寐。多谢唐仙翁，无为阻吾驾。
苦雨四首·其四
作者：王渐逵
朝代：明

石渠纡远涧，水溢舟楫通。乘之欲何为，驾言思我朋。入市岂不遄，所忧在积阴。风伯自诒阻，丰隆亦骄横。旱潦多荐臻，咎徵复何从。安得写我忧，杖策舒眺登。
英江寄诸弟
作者：王渐逵
朝代：明

别来孤棹多馀梦，望入故山无限情。松径雨深苗药长，石台风煖笋篁生。村南犹忆社公会，云外空悬水乐鸣。惟有萝峰烟月好，天涯兄弟对圆明。
落星寺
作者：王渐逵
朝代：明

长途苦客久，归路趁好风。道逢落星寺，疑是海珠宫。性癖不受羁，葛巾远相从。虽无相知友，取兴亦自浓。素月波上明，夜气灏以冲。对此浩忘归，俛仰悲凡笼。
藩司诸公见访失迓诗以谢之
作者：王渐逵
朝代：明

岳伯新凝节，山人远泛槎。隼旟惊宿鸟，文佩散幽花。樛木如攀驾，春风合□茶。尚馀南浦月，光映北山霞。无日不登眺，迂儒春更迂。水云供去住，晴雨任乘除。不下贤人榻，空回长者车。聚星吾道在，山鬼莫揶榆。
藩司诸公见访失迓诗以谢之·其一
作者：王渐逵
朝代：明

岳伯新凝节，山人远泛槎。隼旟惊宿鸟，文佩散幽花。樛木如攀驾，春风合□茶。尚馀南浦月，光映北山霞。
藩司诸公见访失迓诗以谢之·其二
作者：王渐逵
朝代：明

无日不登眺，迂儒春更迂。水云供去住，晴雨任乘除。不下贤人榻，空回长者车。聚星吾道在，山鬼莫揶榆。
西樵金牛洞歌
作者：王渐逵
朝代：明

公骑金牛我黄鹄，云霞翩翩互相逐。铁桥东去望三山，暂憩峰头成小筑。金牛金牛柰尔何，函关紫气时相过。关门令尹知谁是，日暮飞云空自歌。
西湖十咏 其一 南高峰
作者：王渐逵
朝代：明

天目山头紫气空，钱塘江上暮烟重。王图伯业无消息，潮水年年入巽峰。
西湖十咏 其七 望湖亭
作者：王渐逵
朝代：明

落日轻风澹碧漪，兰桡相竞复相持。游人尽向苏堤去，杨柳矶头听竹枝。
西湖十咏 其三 六桥
作者：王渐逵
朝代：明

绿荷红蓼掉歌还，桃柳连堤水拍湾。和靖不归坡老去，空教鱼鸟管湖山。
西湖十咏 其九 北高峰
作者：王渐逵
朝代：明

北高峰顶立㠝岏，两岸青山夹海门。歌舞留连湖上月，是谁曾此望中原。
西湖十咏 其二 藕花居
作者：王渐逵
朝代：明

淡云疏雨护清虚，藓壁苍林石径纡。踏遍招提三百二，逢人惟说藕花居。
西湖十咏 其五 山居寺
作者：王渐逵
朝代：明

幽罄数声空径静，乱峰围处曲廊盘。醉来独拥蒲团睡，一枕涛风万壑寒。
西湖十咏 其八 飞来峰
作者：王渐逵
朝代：明

灵隐山前万石峰，峰峰相对驻芙蓉。浮生踪迹应如许，莫讶飞来是幻空。
西湖十咏 其六 吊武穆
作者：王渐逵
朝代：明

匹夫犹自爱明珠，至宝谁能忍复予。天地勋华应几许，误将功业向居胥。
西湖十咏 其十 失题
作者：王渐逵
朝代：明

上竺曾闻古刹名，万峰丛处隐林扃。白云惯识衣冠面，长傍阶前故不惊。
西湖十咏 其四 保叔寺
作者：王渐逵
朝代：明

寺名保叔瞰西湖，北望临安忆故都。钱氏只今何处觅，阇梨空整旧浮图。
西湖十咏·南高峰
作者：王渐逵
朝代：明

天目山头紫气空，钱塘江上暮烟重。王图伯业无消息，潮水年年入巽峰。淡云疏雨护清虚，藓壁苍林石径纡。踏遍招提三百二，逢人惟说藕花居。绿荷红蓼掉歌还，桃柳连堤水拍湾。和靖不归坡老去，空教鱼鸟管湖山。寺名保叔瞰西湖，北望临安忆故都。钱氏只今何处觅，阇梨空整旧浮图。幽罄数声空径静，乱峰围处曲廊盘。醉来独拥蒲团睡，一枕涛风万壑寒。匹夫犹自爱明珠，至宝谁能忍复予。天地勋华应几许，误将功业向居胥。落日轻风澹碧漪，兰桡相竞复相持。游人尽向苏堤去，杨柳矶头听竹枝。灵隐山前万石峰，峰峰相对驻芙蓉。浮生踪迹应如许，莫讶飞来是幻空。北高峰顶立㠝岏，两岸青山夹海门。歌舞留连湖上月，是谁曾此望中原。上竺曾闻古刹名，万峰丛处隐林扃。白云惯识衣冠面，长傍阶前故不惊。
西湖赠督学徐少湖
作者：王渐逵
朝代：明

少湖子，原是玉堂香案吏，谪居遥向西湖住。驰驱天目走会稽，三竺传呼两高待。青萝道人出罗浮，飘然欣对湖中洲。二十年来回俗驾，一尊为尔相淹留。少湖子，君不见湖山开后忆千祀，纷纷过目吾谁俟。玄风梵劫郁层峦，腻气腥烟溷芳芷。少湖子，暂开颜，有酒尽载归湖间。倾尊为我饮，取琴为君弹。一弹一曲入孤山，清商流徽调声翻，梅花开遍玄鹤还。少湖子，暂开颜，西湖未是君栖安。与子乘风咏归去，琼楼玉宇空人还。
观泉亭四时吟 其一 春
作者：王渐逵
朝代：明

烟扉霞馆散晴春，淡日融风岸葛巾。柳外黄鹂如唤友，溪边红翠欲窥人。
观泉亭四时吟 其三 秋
作者：王渐逵
朝代：明

爽籁萧深逸兴豪，菊花对酒未能醄。曲肱小阁孤亭上，倒看两厓秋气高。
观泉亭四时吟 其二 夏
作者：王渐逵
朝代：明

绿藻芳深玉鲫肥，荔枝红压钓鱼玑。采莲人去歌声慢，凉月香风满载归。
观泉亭四时吟 其四 冬
作者：王渐逵
朝代：明

桃花开映小阳月，荔萼丛生大雪天。橘绿橙黄应不数，将诗评品入新年。
观泉亭四时吟·春
作者：王渐逵
朝代：明

烟扉霞馆散晴春，淡日融风岸葛巾。柳外黄鹂如唤友，溪边红翠欲窥人。绿藻芳深玉鲫肥，荔枝红压钓鱼玑。采莲人去歌声慢，凉月香风满载归。爽籁萧深逸兴豪，菊花对酒未能醄。曲肱小阁孤亭上，倒看两厓秋气高。桃花开映小阳月，荔萼丛生大雪天。橘绿橙黄应不数，将诗评品入新年。
访冯次冈林塘幽筑
作者：王渐逵
朝代：明

名苑三城著，君家质更清。回廊依绿树，曲洞际芳汀。石发侵衣袂，山颜敞画屏。徘徊不忍去，呼酒入深更。远俗遥怜僻，避諠常畏名。庭生书带草，床枕太玄经。啼鸟谙诗谱，游鱼识□声。祇馀朋旧兴，通剌话平生。
访冯次冈林塘幽筑·其一
作者：王渐逵
朝代：明

名苑三城著，君家质更清。回廊依绿树，曲洞际芳汀。石发侵衣袂，山颜敞画屏。徘徊不忍去，呼酒入深更。
访冯次冈林塘幽筑·其二
作者：王渐逵
朝代：明

远俗遥怜僻，避諠常畏名。庭生书带草，床枕太玄经。啼鸟谙诗谱，游鱼识□声。祇馀朋旧兴，通剌话平生。
访冼少汾二仲台同何古林
作者：王渐逵
朝代：明

联舟渡汾水，驾言访玄同。夜静促肩舆，得与合簪共。逶迤历修轸，徘徊转遥葑。羡君敞三径，愧我非二仲。剪烛语疑契，对酒乐哦诵。寒飙袭轻裙，白露泫以重。河横天宇清，南斗仰初中。旷怀释百虑，灏气寂群动。欲别闻晨难，役役悲倥偬。翘首骈萝堤，叹息如寐梦。
访南华
作者：王渐逵
朝代：明

乡土儿时闻惠能，廿年孤抱此登临。飞峦合巘涵玄境，宝雾香花散夕阴。大地山河归震旦，南宗支派过双林。居人不解曹溪水，只说春田灌溉深。
访子陵钓台
作者：王渐逵
朝代：明

子陵当炎汉，志节存箕山。朝饮富春水，暮宿清风滩。时主不能致，后世称其贤。凌虚屹孤台，台空有馀闲。我欲见其人，缥缈烟萝间。
访樾深亭
作者：王渐逵
朝代：明

细路穿松径，平厓敞石台。地从沧海尽，山自白云来。凉气先秋至，晴岚傍午开。抱玄心独切，为尔重徘徊。
访泰州诸旧友
作者：王渐逵
朝代：明

移舟泊南岸，旧路颇自识。草树半萧疏，居闾亦多异。逢人谁道旧，井市惊客至。良朋喜相过，别语还能记。一去几廿年，风霜各分异。齿发少已改，颜色犹梦寐。酒肴互相邀，但道欢契谊。杯深主自酬，日落灯重继。同怀昔日思，宁惜今辰醉。
访湛甘泉翁上唐山居
作者：王渐逵
朝代：明

北郭山川凝永夏，上唐门苍染深丛。清泉数道鸣寒涧，乔木千寻落午风。金液池边闲白鸟，马家园上翳青松。甘泉夫子方寻乐，吾道年来得所宗。肩舆遥度越山崔，野色岚光拨不开。古壁重留丞相记，绿阴高护尚书台。馌耕浓向交畦聚，听讲云从独鸟来。翻忆往年冬至梦，淳醪真饮石翁杯。
访湛甘泉翁上唐山居·其一
作者：王渐逵
朝代：明

北郭山川凝永夏，上唐门苍染深丛。清泉数道鸣寒涧，乔木千寻落午风。金液池边闲白鸟，马家园上翳青松。甘泉夫子方寻乐，吾道年来得所宗。
访湛甘泉翁上唐山居·其二
作者：王渐逵
朝代：明

肩舆遥度越山崔，野色岚光拨不开。古壁重留丞相记，绿阴高护尚书台。馌耕浓向交畦聚，听讲云从独鸟来。翻忆往年冬至梦，淳醪真饮石翁杯。
访湛甘泉莲花洞
作者：王渐逵
朝代：明

两至南乡岭，未识莲花洞。万古秘玄机，一朝显诸用。江山郁冲融，星斗遥以控。泉翁起南海，神鬼故呵从。大地不爱宝，灵境自歆贡。架壑栖霞扉，凌虚敞烟栋。杖屦得跻攀，长风复相送。身世浮太虚，恍惚如寐梦。萝浮去咫尺，沧海杳一纵。安得架长虹，飞云日相共。
访甘泉书院
作者：王渐逵
朝代：明

甘泉宫是祝融宫，一脉昆崙贯始终。何处至人栖隐地，石台烟磴识仙踪。灵泉清彻注玄关，灏气元精共往还。直作川原归海去，不将尘滓混人间。
访甘泉书院·其一
作者：王渐逵
朝代：明

甘泉宫是祝融宫，一脉昆崙贯始终。何处至人栖隐地，石台烟磴识仙踪。
访甘泉书院·其二
作者：王渐逵
朝代：明

灵泉清彻注玄关，灏气元精共往还。直作川原归海去，不将尘滓混人间。
访甘泉小华山
作者：王渐逵
朝代：明

小华峰顶一振衣，空山烟雨漫霏霏。须臾日出海天静，点缀罗浮看更奇。古今贤哲起高风，五百人间未易逢。寄语希夷莫耽睡，华山今又属泉翁。
访甘泉小华山·其一
作者：王渐逵
朝代：明

小华峰顶一振衣，空山烟雨漫霏霏。须臾日出海天静，点缀罗浮看更奇。
访甘泉小华山·其二
作者：王渐逵
朝代：明

古今贤哲起高风，五百人间未易逢。寄语希夷莫耽睡，华山今又属泉翁。
访白云书院
作者：王渐逵
朝代：明

白云奠南服，自古肇灵胜。一据浮图氏，遂堕空寂径。况沦二千年，人寰足深病。烈烈甘泉翁，书院烈以正。排云搆华宫，中天启元圣。兢兢诵法同，济济衣冠盛。我来慰一观，良朋翕相应。源泉酌清漪，大宇喜澄定。一杯洒空台，遥为山灵庆。
访詹少华
作者：王渐逵
朝代：明

火金之岁辰之月，青萝出山寻少华。闲向北窗寻靖节，醉来东岳咏梅花。千峰寒雨夜促席，七椀清风春试茶。别后杳然嗟与处，江天回首隔尘沙。
访詹少华
作者：王渐逵
朝代：明
体裁：七言律诗

火金之岁辰之月，青萝出山寻少华。闲向北窗寻靖节，醉来东岳咏梅花。千峰寒雨夜促席，七碗清风春试茶。别后杳然嗟与处，江天回首隔尘沙。
访邓贲斋铁泉精舍
作者：王渐逵
朝代：明

两厓凌绝壑，万木锁寒烟。自合幽人筑，应称邓子泉。猿鹤能相守，江山不负贤。醉来重索笔，聊记洞中年。
访阳明墓
作者：王渐逵
朝代：明

美人起东海，宇宙毓英会。灵根倍深沃，储光郁充沛。穗石欣一觏，遗我双玉佩。人远道未榛，空山洒孤泪。千秋会稽名，相对永不坠。
访陈天游园
作者：王渐逵
朝代：明

岚光澹远沙，晓色散微霞。不识贤人馆，真诚隐士家。打鱼时作鲙，列坐共看花。丛蘖荒行迹，遥知谢世华。
诸君过访西园兴感赋此
作者：王渐逵
朝代：明

古园在西郊，本与居相连。尘事一以绊，如隔山与川。五月荔初熟，园丁喜相言。肩舆渡城堙，滞郁遂以宣。芙蕖既鲜丽，薇花亦敖妍。良朋有好怀，相对一洒然。布席依芳草，洗盏当流泉。逸兴不可遏，日夕自忘旋。但知醉中乐，岂为醒者传。人生百年内，安得如飞仙。吁嗟煦乳子，奄忽成耄年。把酒早为乐，慇勤答良缘。明日匪所闻，未卜阴青天。胡为自局促，取笑儿女前。
谒大忠祠分韵得絮字
作者：王渐逵
朝代：明

不识大忠祠，偶约城南侣。怀贤一相访，晴旻敞高树。断岸通寒潮，飞甍肃华宇。忆读厓门志，因之揽双屿。陆海翻鲸波，赵宋失其驭。错落晨中星，飘泊风前絮。荒碑不可觅，父老犹能语。孤臣尚俎豆，敌国已非据。丹扉驻黯云，灵旗带悲雨。君看正气堂，千载谁为主。
谒苏东坡祠
作者：王渐逵
朝代：明

危栏曲径自逶迤，独挈荃衡酒一卮。宋室昔尊王氏学，鳌峰今拜长公祠。灯涵莲炬人归晚，枫冷林皋鹤梦奇。遥识此生如幻化，登临谁复问禅师。
谒象山书院
作者：王渐逵
朝代：明

层荫控积翠，清芬敞遥阁。昔闻象山翁，端居抱尊爵。慧悟既凝性，顿超早成学。众木扫秋飙，枝叶自刊落。千载沦其真，于焉再充拓。邈矣忆斯人，卓哉古先觉。
谢医士过访诗以赠之
作者：王渐逵
朝代：明

医家王道类吾儒，领取全功自不疏。前代东垣今见子，十年医案已成书。烟霞品物堪供客，泉石膏肓益愧予。杖屦峰头还惜别，逢人休指野农居。
谢张蒙溪大参过访
作者：王渐逵
朝代：明

青簟凉风长睡魔，远传旌节到山阿。荒林影里摇华佩，犬吠声中隔互萝。时世即看搏凤翮，野人空有饭牛歌。岩花沼鹭应相讶，竹牗篷门少见过。
谢沈侯莅川见访
作者：王渐逵
朝代：明

使君高谊动群英，茅屋柴扉亦署名。遂使麾旌纡莽麓，顿令山鸟识冠缨。索衣自觉秋风早，促席那堪夜雨并。扶病强能拚一醉，冱云骈树几开扃。
谢蒙泉方伯惠物
作者：王渐逵
朝代：明

远传珍赐向岩居，风雨遥深拥弊庐。稚子扫云冲晓径，野人清盥折缄书。幽怀阅世常怜癖，硕德如公自不迂。再拜峰头勤使者，白云瞻望更踟蹰。
谢蔡半洲司马见访
作者：王渐逵
朝代：明

忽传文旆到山居，童仆諠呼竞扫除。地散苔芜拥旌骑，春从杨柳映冠裾。才华早见推名镇，勋业遥知愧腐儒。圣主只今奠荒服，远人应望指南车。
质村号为李佥宪乃翁题
作者：王渐逵
朝代：明

幽人卜筑绝烦諠，峰转溪回自一村。春水独深鸥鸟渚，午岚长护菜花门。占年社老班荆坐，歇担樵夫对局论。犹自种松多岁月，栋梁今已重天阍。
贺李三洲新居
作者：王渐逵
朝代：明

岁德自临星纪次，文明先丽祝融宫。飞翚翼翼含朝旭，骈榭融融散景风。绿野未宜归晋国，锦堂吾欲寄韩公。邺侯秘籍由来盛，应许迂儒杖履从。
赠别张浮峰宪长
作者：王渐逵
朝代：明

廿年高枕越江滨，喜治真儒杳不亲。沂水城南今见子，阳明门下更何人。秋风梵宇怜交晚，夜月云山感兴新。何日聚星堂上意，瓦瓶烧茗细相陈。
赠别王肖溪户曹郎
作者：王渐逵
朝代：明

人生不相得，兄弟如寇仇。忽焉契谊孚，倾盖自欣投。神交在千里，旷世或与求。而况形迹亲，然诺时交酬。游衍越山台，三载为千秋。遗我双玉佩，因之结绸缪。聚乐有天幸，重来岂人谋。人谋此云逐，相见动欢剧。星堂深燕歌，慰我好颜色。值此三春候，天气亦朗适。遥堤缀缃枝，密叶栖绿翼。为乐曾几何，离别复在即。骊驹鸣远道，使我心转恻。转恻复何为，别取不可止。征人向江津，游子归故里。怀贤弗能忘，伫立洲之沚。明时策殊勋，褒宠日伊迩。令德崇以昭，芳馨冒神喜。眷恋儿女间，岂以望君子。
赠别王肖溪户曹郎·其一
作者：王渐逵
朝代：明

人生不相得，兄弟如寇仇。忽焉契谊孚，倾盖自欣投。神交在千里，旷世或与求。而况形迹亲，然诺时交酬。游衍越山台，三载为千秋。遗我双玉佩，因之结绸缪。聚乐有天幸，重来岂人谋。
赠别王肖溪户曹郎·其二
作者：王渐逵
朝代：明

人谋此云逐，相见动欢剧。星堂深燕歌，慰我好颜色。值此三春候，天气亦朗适。遥堤缀缃枝，密叶栖绿翼。为乐曾几何，离别复在即。骊驹鸣远道，使我心转恻。转恻复何为，别取不可止。征人向江津，游子归故里。怀贤弗能忘，伫立洲之沚。明时策殊勋，褒宠日伊迩。令德崇以昭，芳馨冒神喜。眷恋儿女间，岂以望君子。
赠别钱地官北行
作者：王渐逵
朝代：明

粤秀空台方对榻，罗浮真境未同居。石楼蓬阁虚云馆，色鸟星松望使车。寓目惯看翻海飓，捲帘初见驾山鱼。归来领取穷荒意，金马门前好上书。
赠别陈明水三谢四首
作者：王渐逵
朝代：明

世人好指天，岂识天之体。遥望苍霭间，极目混茫里。讵知大化下，咫尺皆玄轨。精粗本无间，远近自一理。清虚老氏兴，顿悟禅宗起。平地说相轮，悬想非所拟。知崇而礼卑，圣人有明旨。象龙不致雨，画饼难充饥。如何道学者，高谈使人疑。八珍有成谱，五鼎方朵颐。虚言竟无益，枵腹徒怅咨。不如菽与粟，饔飧有馀资。所以君子心，慥慥恒若兹。相期不在言，赘言亦支离。南岳与斗山，冲玄水西地。群贤切磋处，明水来江右。一一吾所望，三谢亦断至。岭南惊间旷，草木亦炫贲。一会白云楼，再会珠海寺。言论既孚契，怀抱亦衷懿。联舟倚江干，秉烛夜不寐。别袂动遐思，短章答嘉惠。赉粮共适国，所入各有宗。远近既以异，纡直亦匪同。崎岖不共画，会合遥自通。颜孟质虽殊，学不亏全功。二程本兄弟，门径咸有从。纷纷议朱陆，毋乃迷先踪。大道如康庄，途辙普正中。明珠媚渊泽，美玉贯白虹。太华峙东西，衡庐接苍穹。罗浮起南海，兀立亦自雄。君归倍馀积，伫看凌霄峰。
赠别陈明水三谢四首·其一
作者：王渐逵
朝代：明

世人好指天，岂识天之体。遥望苍霭间，极目混茫里。讵知大化下，咫尺皆玄轨。精粗本无间，远近自一理。清虚老氏兴，顿悟禅宗起。平地说相轮，悬想非所拟。知崇而礼卑，圣人有明旨。
赠别陈明水三谢四首·其三
作者：王渐逵
朝代：明

南岳与斗山，冲玄水西地。群贤切磋处，明水来江右。一一吾所望，三谢亦断至。岭南惊间旷，草木亦炫贲。一会白云楼，再会珠海寺。言论既孚契，怀抱亦衷懿。联舟倚江干，秉烛夜不寐。别袂动遐思，短章答嘉惠。
赠别陈明水三谢四首·其二
作者：王渐逵
朝代：明

象龙不致雨，画饼难充饥。如何道学者，高谈使人疑。八珍有成谱，五鼎方朵颐。虚言竟无益，枵腹徒怅咨。不如菽与粟，饔飧有馀资。所以君子心，慥慥恒若兹。相期不在言，赘言亦支离。
赠别陈明水三谢四首·其四
作者：王渐逵
朝代：明

赉粮共适国，所入各有宗。远近既以异，纡直亦匪同。崎岖不共画，会合遥自通。颜孟质虽殊，学不亏全功。二程本兄弟，门径咸有从。纷纷议朱陆，毋乃迷先踪。大道如康庄，途辙普正中。明珠媚渊泽，美玉贯白虹。太华峙东西，衡庐接苍穹。罗浮起南海，兀立亦自雄。君归倍馀积，伫看凌霄峰。
赠吴苕溪侍御
作者：王渐逵
朝代：明

守拙卧林浒，负疴卧粤涯。忽逢吾使君，邀我上高台。高台何所有，两祠敞崔嵬。借问达者谁，云是使君开。元公已邈矣，石斋不重来。千秋仰粤人，孰云吾道乖。多谢使君嘉，晨风独徘徊。山居履深僻，感我使君贤。杖屦出江津，良朋亦欣怜。携我上小舟，相饯灵洲边。使君有好怀，坐我松风筵。野性本荒谬，礼义亦多愆。感君得宽恕，因之发狂言。倏言起遐思，令我心烦悁。
赠吴苕溪侍御·其一
作者：王渐逵
朝代：明

守拙卧林浒，负疴卧粤涯。忽逢吾使君，邀我上高台。高台何所有，两祠敞崔嵬。借问达者谁，云是使君开。元公已邈矣，石斋不重来。千秋仰粤人，孰云吾道乖。多谢使君嘉，晨风独徘徊。
赠吴苕溪侍御·其二
作者：王渐逵
朝代：明

山居履深僻，感我使君贤。杖屦出江津，良朋亦欣怜。携我上小舟，相饯灵洲边。使君有好怀，坐我松风筵。野性本荒谬，礼义亦多愆。感君得宽恕，因之发狂言。倏言起遐思，令我心烦悁。
赠张可兰总兵
作者：王渐逵
朝代：明

将军爱饮文字杯，尊俎每于宾客开。峨冠博衣春自兴，悬签插架书相堆。有时倚剑直南斗，无事放歌临越台。只今太平粪走马，画角高风吹不哀。
赠方西樵
作者：王渐逵
朝代：明

春工播寰宇，万物枯以荣。贞和既保合，枝叶乃自生。繁蕊散纷郁，累寔亦垂成。可以济时康，元根永不倾。培植得其良，笺毒靡所经。乃知古哲士，端居全性灵。中和致住育，此意谁能膺。西周圮王迹，吾道嗟沦幽。管晏自成书，桓文复攘脩。至今功利波，浸润不可收。达士耀以夸，愚者窃其流。寥寥二千载，世儒事搜求。未探东鲁津，已陟齐晋丘。迷锢既已深，和扁无良谋。燕石自珍媚，但见识者羞。含灵配高厚，万物长以治。感应谅斯存，此身讵能离。迂生罔所测，玄言泪其机。龌龊纡杖履，蹇傲栖岩扉。擎拳守木偶，浮诞如狂痴。岂知大化下，阴阳无停期。寂感理固然，空幻靡所依。吾观千载下，此道多阇梨。游心寓太初，大道溥以正。一原故玄化，万物托基命。浊世迷其源，眩私巧相并。畦町既以立，藩篱自森映。所以古圣贤，穷居乃殷病。遑遑鲁中叟，列国环以聘。历险讵不辞，小试足为庆。君子慎所之，疾固未云佞。我思古训言，穷理以尽性。曲江启开元，清献在嘉熙。贤风散今古，淑问昭华夷。公今际嘉靖，名位遥相驰。眷顾意弥勤，蒲轮应山扉。道沛古所歆，时失讵能来。二礼起芜废，学庸饮英奇。精义期致用，绝学未云疑。景光迈奄忽，岁月不我依。愿言崇素心，令德以为期。
赠方西樵·其一
作者：王渐逵
朝代：明

春工播寰宇，万物枯以荣。贞和既保合，枝叶乃自生。繁蕊散纷郁，累寔亦垂成。可以济时康，元根永不倾。培植得其良，笺毒靡所经。乃知古哲士，端居全性灵。中和致住育，此意谁能膺。
赠方西樵·其三
作者：王渐逵
朝代：明

含灵配高厚，万物长以治。感应谅斯存，此身讵能离。迂生罔所测，玄言泪其机。龌龊纡杖履，蹇傲栖岩扉。擎拳守木偶，浮诞如狂痴。岂知大化下，阴阳无停期。寂感理固然，空幻靡所依。吾观千载下，此道多阇梨。
赠方西樵·其二
作者：王渐逵
朝代：明

西周圮王迹，吾道嗟沦幽。管晏自成书，桓文复攘脩。至今功利波，浸润不可收。达士耀以夸，愚者窃其流。寥寥二千载，世儒事搜求。未探东鲁津，已陟齐晋丘。迷锢既已深，和扁无良谋。燕石自珍媚，但见识者羞。
赠方西樵·其四
作者：王渐逵
朝代：明

游心寓太初，大道溥以正。一原故玄化，万物托基命。浊世迷其源，眩私巧相并。畦町既以立，藩篱自森映。所以古圣贤，穷居乃殷病。遑遑鲁中叟，列国环以聘。历险讵不辞，小试足为庆。君子慎所之，疾固未云佞。我思古训言，穷理以尽性。曲江启开元，清献在嘉熙。贤风散今古，淑问昭华夷。公今际嘉靖，名位遥相驰。眷顾意弥勤，蒲轮应山扉。道沛古所歆，时失讵能来。二礼起芜废，学庸饮英奇。精义期致用，绝学未云疑。景光迈奄忽，岁月不我依。愿言崇素心，令德以为期。
赠李道人
作者：王渐逵
朝代：明

寻幽几度遥成访，采药东来尚未还。一笑相逢在何处，石楼西畔碧云湾。
赠梧窗先辈
作者：王渐逵
朝代：明

亭亭青桐树，郁翠何森森。华滋荫朝露，丹葩耀阳林。孤根众所忌，摇落岁月侵。天涯有美人，窈窕盟素心。愿作清商操，为君膝上琴。出入两相随，自此双南金。固兹思与惠，永以助徽音。
赠灵洲云山师
作者：王渐逵
朝代：明

纷纷名利逐波移，半为登临一强时。认得小金真色相，绿阴亭下卧云师。
赠百有二岁翁蕳术斋
作者：王渐逵
朝代：明

世上难逢百岁人，越城今喜两相亲。六朝往事资闻见，太古淳风羡海滨。大鉴逃禅终示寂，安期采药亦非真。何如鹤发苍松老，满长儿孙盛世民。
赠督学蔡可泉
作者：王渐逵
朝代：明

忆昔寓京洛，同官西曹院。君年富英妙，词藻动畿甸。暌别叹旬载，越海欣一见。储歛日已深，煦闰溢颜面。学士资绪馀，诸生启模宪。古称德润身，君子重豹变。说泽方自兹，离索复相远。知崇而礼卑，持此信精鍊。临岐更踟蹰，瞩望增眷恋。涧毛虽云微，可以供一饯。江淅尚玄悟，学者群宗之。讵知了性命，乃与日月宜。奇珍匪尝口，绚霞岂能衣。古来齐鲁论，心事未云岐。达士抱以脩，浊世相乖痴。君看百尺楼，下有栋与基。玄谈竟无益，顿悟亦何为。隐语互相倡，无乃堕禅机。君生群哲乡，大途宁更疑。懋矣炳前脩，新知信相期。不惜远书札，启我衰钝资。
赠程松溪内翰
作者：王渐逵
朝代：明

星汉曾闻犯斗槎，远游真卧白鸥沙。康侯疏草传天下，苏轼才名重越淮。一榻醉同清海月，几年吟傍刺桐花。上林奏赋思供奉，会见金茎赐露华。澄江落木雁南飞，露静台空月正辉。久客岂堪秋又暮，故乡应有梦先归。猿啼浈峡晴岚合，梅引庾关晓径微。一别未须苦离索，五云红日待相依。
赠程松溪内翰·其一
作者：王渐逵
朝代：明

星汉曾闻犯斗槎，远游真卧白鸥沙。康侯疏草传天下，苏轼才名重越淮。一榻醉同清海月，几年吟傍刺桐花。上林奏赋思供奉，会见金茎赐露华。
赠程松溪内翰·其二
作者：王渐逵
朝代：明

澄江落木雁南飞，露静台空月正辉。久客岂堪秋又暮，故乡应有梦先归。猿啼浈峡晴岚合，梅引庾关晓径微。一别未须苦离索，五云红日待相依。
赠程玉峰
作者：王渐逵
朝代：明

阁皂新添碧玉峰，罗浮孤影对相容。葛洪已熟三千鼎，禦寇还乘几日风。沃渚露寒秋色瞑，青丘云迥鹤声雄。尘嚣未脱冥冥翮，竟日驱驰愧尔同。
赠霍渭厓
作者：王渐逵
朝代：明

紫云流影碧空移，独许孤忠结主知。三召不孤当宁念，百年遥记中兴时。朱弦清庙堪谁和，砥柱狂澜只自持。莫谓迂生成懒癖，也能沽酒醉东篱。
赴召答伦彦蕃
作者：王渐逵
朝代：明

又随舟楫出江津，应谢青萝顶上云。小草未能齐远志，素衣终见畏缁尘。黄柑丹荔应怜尔，翠壁苍厓冷笑人。猿鹤至今多识字，不堪重勒此山文。
赵东台携酒过访诗以谢之
作者：王渐逵
朝代：明

长夏散幽况，泛舟石桥西。好风亦如閒，相与来树间。玄蝉送清韵，丹荔垂芳妍。况逢贤主人，契谊相懿敦。绸缪款嘉宴，兼得承惠言。寒泉有馀洌，溽暑无蕴烦。翛然游物表，我思穆以玄。愿得藉辉光，曲阿澹神诠。
赵家津口阻风逢陈都阃巡湖二首
作者：王渐逵
朝代：明

狂风吹衣酒力微，主人劝客更深卮。隔江呼渔不可见，目断苍茫自咏诗。五湖孤月空山夜，云水茫茫际清野。请君一访大泽中，恐有羊裘钓渔者。
赵家津口阻风逢陈都阃巡湖二首·其一
作者：王渐逵
朝代：明

狂风吹衣酒力微，主人劝客更深卮。隔江呼渔不可见，目断苍茫自咏诗。
赵家津口阻风逢陈都阃巡湖二首·其二
作者：王渐逵
朝代：明

五湖孤月空山夜，云水茫茫际清野。请君一访大泽中，恐有羊裘钓渔者。
越森楼次韵答三洲
作者：王渐逵
朝代：明

高台文榭散霏烟，嬴得閒游迹似仙。海内才名归郏鼎，天涯艰险叹商川。习池遥接荷花渚，韦曲同成月夜船。一任儿童歌进酒，荔支红压石桥边。越森楼馆静无烟，玉局归来是谪仙。碧月静依杨柳港，翠霞低映蓼花川。乘风惯爱溪头社，送酒时呼竹外船。析木银河光错落，夜深疑在斗牛边。
越森楼次韵答三洲·其一
作者：王渐逵
朝代：明

高台文榭散霏烟，嬴得閒游迹似仙。海内才名归郏鼎，天涯艰险叹商川。习池遥接荷花渚，韦曲同成月夜船。一任儿童歌进酒，荔支红压石桥边。
越森楼次韵答三洲·其二
作者：王渐逵
朝代：明

越森楼馆静无烟，玉局归来是谪仙。碧月静依杨柳港，翠霞低映蓼花川。乘风惯爱溪头社，送酒时呼竹外船。析木银河光错落，夜深疑在斗牛边。
轩辕宫
作者：王渐逵
朝代：明

轩辕已仙去，空有故宫遗。石榻自秋草，云岩半夕晖。涧水疑玄调，山花尚翠帷。峰头旧时月，应照鹤同归。
过泮宫
作者：王渐逵
朝代：明

伴水储英地，层城对夕晖。廿年看寥寞，里柳尚依依。匝岸蝉相竞，孤亭藓半欹。儿童今老大，为汝一沾衣。
近日见此德之所以不进者只是此心原不洁静故欲来染之是以未得清明潇洒之乐因思程子云凡有意向皆是欲欲心甚惕然每念平时作诗文著述欲自见之于世周理人事欲得而不失者皆是欲也方欲打点搜出一洗而空之而伦樾溪适柬至云昨梦有司为子起牌坊先拟行道二字为扁仆不可乃以无欲扁之噫岂天意有造于予乎哉夫无欲之义周子为以学圣之要而程子又发明之可谓尽矣吾人循此自立乃圣贤之正脉路也因作诗以答于樾溪复以自警云
作者：王渐逵
朝代：明

神明自灵彻，邪欲乃玷之。上圣本不染，晶晶著先几。中贤一以涅，先濯乃其宜。须臾岂容间，其功在缉熙。寡之以又寡，无欲成镃基。无无复无无，至一以为期。天地得此一，贞观陶化机。圣人合其德，位育夫何疑。托梦有深造，上帝岂吾欺。所欲不在多，二三已云岐。所同即是欲，程氏真吾师。感君敦夙好，功磋及其时。作诗以自佩，顾諟常在兹。
远公山房留题
作者：王渐逵
朝代：明

远公持精成，结社白莲日。渊明不肯来，灵运不得入。空山守虎豹，岩壑储苍郁。惟馀玄照心，清溪仰明月。
送五舍弟会试
作者：王渐逵
朝代：明

星槎万里溯神京，水碧山青气象明。微币未宜高汉魏，应时端可慰朱程。道存贤圣千年意，义入君王万古情。同向五云瞻北斗，不胜怀抱夜来清。
送伦右溪五首 其一 小金
作者：王渐逵
朝代：明

秋渚长菰蒲，秋江长鳜鲈。老僧迎古刹，稚子问前途。有弟春相对，多山兴不孤。却怜尊酒夜，聊尔话须臾。
送伦右溪五首 其三 胥江
作者：王渐逵
朝代：明

潮送胥江棹，风催燕水舟。金陵多丽地，王局重名流。隋柳烟笼月，吴宫花自秋。惠连富赓咏，宁作异乡愁。
送伦右溪五首 其二 西南
作者：王渐逵
朝代：明

愁看江上水，长逐多歧分。逐使同袍友，因之感索群。双杵飞秋气，离歌起暮云。诗名传白下，遥忆鲍参军。
送伦右溪五首 其五 飞来
作者：王渐逵
朝代：明

林泉藉幽胜，别思更绸缪。羡尔登三事，怜予得四休。佛灯寒共照，壶马夜相筹。故国欢娱地，空嗟白发秋。
送伦右溪五首 其四 回歧
作者：王渐逵
朝代：明

遥识回歧路，因君起旧思。六年曾此度，并舸得相移。珠泽应同媚，钟彝好自垂。行藏本无迹，何必叹临歧。
送伦右溪五首·小金
作者：王渐逵
朝代：明

秋渚长菰蒲，秋江长鳜鲈。老僧迎古刹，稚子问前途。有弟春相对，多山兴不孤。却怜尊酒夜，聊尔话须臾。愁看江上水，长逐多歧分。逐使同袍友，因之感索群。双杵飞秋气，离歌起暮云。诗名传白下，遥忆鲍参军。潮送胥江棹，风催燕水舟。金陵多丽地，王局重名流。隋柳烟笼月，吴宫花自秋。惠连富赓咏，宁作异乡愁。遥识回歧路，因君起旧思。六年曾此度，并舸得相移。珠泽应同媚，钟彝好自垂。行藏本无迹，何必叹临歧。林泉藉幽胜，别思更绸缪。羡尔登三事，怜予得四休。佛灯寒共照，壶马夜相筹。故国欢娱地，空嗟白发秋。
送伦白山内翰
作者：王渐逵
朝代：明

先帝事清穆，端居重无为。权奸窃乾柄，王纲失其维。氛隮翳重离，白日无光辉。我皇缵先绪，再扫增朗熙。揖逊嘉唐虞，不与戎衣期。朱闼列英髦，文旟坐龙夔。运去终复回，道在讵云谜。四海皆弟兄，岂为游子悲。陟彼北顾楼，遥望燕台城。亭亭入云端，阊阖夹层扃。极枢亘南北，分野隔杳冥。念子昔年少，词垣著奇英。待诏趋内庭，出入供承明。丈夫志四海，岂为林壑盟。征雁背人翔，孤鸣索其朋。明德期不爽，离思奚足形。
送伦白山内翰·其一
作者：王渐逵
朝代：明

先帝事清穆，端居重无为。权奸窃乾柄，王纲失其维。氛隮翳重离，白日无光辉。我皇缵先绪，再扫增朗熙。揖逊嘉唐虞，不与戎衣期。朱闼列英髦，文旟坐龙夔。运去终复回，道在讵云谜。四海皆弟兄，岂为游子悲。
送伦白山内翰·其二
作者：王渐逵
朝代：明

陟彼北顾楼，遥望燕台城。亭亭入云端，阊阖夹层扃。极枢亘南北，分野隔杳冥。念子昔年少，词垣著奇英。待诏趋内庭，出入供承明。丈夫志四海，岂为林壑盟。征雁背人翔，孤鸣索其朋。明德期不爽，离思奚足形。
送伦穗石之留都
作者：王渐逵
朝代：明

局曹闲杂协高情，何逊才名重两京。王谢宅边闻燕语，雨花台上听鸡鸣。秋深牛首题应遍，月到秦淮句转清。休向六朝寻旧事，满堤烟柳障台城。
送伦穗石之留都
作者：王渐逵
朝代：明

承蒙簪组孚全越，润国才华动两京。已见伯夷能典礼，更闻张载善论兵。龙关虎壁曲来重，紫禁沧洲自不并。别酒又勤文社会，坐深孤月落江城。
送伦穗石之留都
作者：王渐逵
朝代：明

浦荇江篱散碧汪，朗气晴黛乱帆张。不因万里轻乡国，自是男儿志四方。白下山川元胜丽，东园花鸟谩清狂。归来定有鲜春句，寄我山中作醉章。
送伦穗石之留都
作者：王渐逵
朝代：明
体裁：七言律诗

浦荇江蓠散碧汪，朗气晴黛乱帆张。不因万里轻乡国，自是男儿志四方。白下山川元胜丽，东园花鸟谩清狂。归来定有鲜春句，寄我山中作醉章。
送伦穗石出社京行
作者：王渐逵
朝代：明

樾森台馆共相期，新月那堪管别离。鸿雁尽随征客舸，荔花先荐远人卮。清平郊野春正月，礼乐文章旧漠仪。犹自慇勤寻社会，为君沉醉重题诗。
送何石川京行
作者：王渐逵
朝代：明

珠寺江头送客行，越山迢递接燕京。霜横白雁排风落，夜静寒潮带月生。故国蘼芜烟水阔，高冈鸾凤羽毛轻。倭夷貊狄交侵入，儒者于今不讳兵。
送公裕使还
作者：王渐逵
朝代：明

穗城霏雨暗朝暾，十月楼船海气昏。柳色况逢遥落后，菊花仍照别离尊。潞河去鹢春相急，合殿擎云晚更掀。贾子有才元不负，长卿多病复何言。
送冼太仆之京
作者：王渐逵
朝代：明

紫极天书照海滨，枕边惊起华山云。遥知鹓鹭班前立，圣主三朝是老臣。广陌垂杨上苑花，依稀犹记旧韶华。相逢京洛多冠盖，谁是前时并辔家。泽国栖迟病里身，坐来江上只看云。雁声若过衡湘表，南斗杓前是洛滨。南北江天梦独殊，迩闻朋旧半华居。青萝潦倒堪谁问，岁晚穷愁只著书。
送冼太仆之京·其一
作者：王渐逵
朝代：明

紫极天书照海滨，枕边惊起华山云。遥知鹓鹭班前立，圣主三朝是老臣。
送冼太仆之京·其三
作者：王渐逵
朝代：明

泽国栖迟病里身，坐来江上只看云。雁声若过衡湘表，南斗杓前是洛滨。
送冼太仆之京·其二
作者：王渐逵
朝代：明

广陌垂杨上苑花，依稀犹记旧韶华。相逢京洛多冠盖，谁是前时并辔家。
送冼太仆之京·其四
作者：王渐逵
朝代：明

南北江天梦独殊，迩闻朋旧半华居。青萝潦倒堪谁问，岁晚穷愁只著书。
送刘石桥之江西廉宪二首
作者：王渐逵
朝代：明

十年荒徼尚留名，阅尽风霜见老成。旌阳剑气应常在，为扫妖氛答圣明。南浦秋深正忆君，西山爽气净风尘。豫章亭上多高士，应有当年下榻人。
送刘石桥之江西廉宪二首·其一
作者：王渐逵
朝代：明

十年荒徼尚留名，阅尽风霜见老成。旌阳剑气应常在，为扫妖氛答圣明。
送刘石桥之江西廉宪二首·其二
作者：王渐逵
朝代：明

南浦秋深正忆君，西山爽气净风尘。豫章亭上多高士，应有当年下榻人。
送李三洲之湖广
作者：王渐逵
朝代：明

黄鹊恣轻举，乃在楚云间。孤踪杳弗及，此去何时还。霏霏汉阳树，矗矗江夏山。相望不相即，我心郁以烦。洞庭湖水生，茫茫杳天地。念子戒行迈，临期叹分异。岳楼敞幽虚，君山启灵秘。相思不相对，我心郁以炽。君慕秦人洞，遥在武陵溪。洄源翳重云，落花漏荒堤。世远道已堙，何时共依栖。路若逢渔父，为我指其迷。衡岳镇南离，亭亭祝融峰。闻有神禹碑，旷世罕其逢。圣朝启灵运，一朝显奇踪。烦君打数幅，寄我千虬龙。去年别右溪，今年别吾子。人生百年内，会合难久恃。白云无停踪，江水流不已。愿言莫遐遗，德音孔伊迩。
送李三洲之湖广·其一
作者：王渐逵
朝代：明

黄鹊恣轻举，乃在楚云间。孤踪杳弗及，此去何时还。霏霏汉阳树，矗矗江夏山。相望不相即，我心郁以烦。
送李三洲之湖广·其三
作者：王渐逵
朝代：明

君慕秦人洞，遥在武陵溪。洄源翳重云，落花漏荒堤。世远道已堙，何时共依栖。路若逢渔父，为我指其迷。
送李三洲之湖广·其二
作者：王渐逵
朝代：明

洞庭湖水生，茫茫杳天地。念子戒行迈，临期叹分异。岳楼敞幽虚，君山启灵秘。相思不相对，我心郁以炽。
送李三洲之湖广·其五
作者：王渐逵
朝代：明

去年别右溪，今年别吾子。人生百年内，会合难久恃。白云无停踪，江水流不已。愿言莫遐遗，德音孔伊迩。
送李三洲之湖广·其四
作者：王渐逵
朝代：明

衡岳镇南离，亭亭祝融峰。闻有神禹碑，旷世罕其逢。圣朝启灵运，一朝显奇踪。烦君打数幅，寄我千虬龙。
送李用方之连州
作者：王渐逵
朝代：明

连山称穷僻，水激山愈奇。昔读昌黎文，想像犹依稀。世古风尚存，俗野人未漓。念子客行迈，观风远相期。倘遇区册辈，为我一谢之。
送梁以顺使还
作者：王渐逵
朝代：明

癖病栖迟只卧家，空山先动使臣槎。寒云塞北三冬雁，春水淮南二月花。已见兵戈伤岁暮，定将民瘼达重华。汉京冠盖相仍旧，溟国音书属望赊。
送欧元鲁二首
作者：王渐逵
朝代：明

将门勋旧皆论武，羡尔才华独擅儒。四圣九师元自会，博衣垂带得无如。冲霄合识丰川剑，空冀还看渥水驹。洛里一尊相对暮，短擎疏雨更踟躇。相岐握手相思撩，草阁微凉倚寂寥。四月榴花堪一醉，五云怀抱起孤霄。江城急雨惊时梦，潞水垂杨识旧镳。已远征鸿归汉漠，即看抟鹗向秋遥。
送欧元鲁二首·其一
作者：王渐逵
朝代：明

将门勋旧皆论武，羡尔才华独擅儒。四圣九师元自会，博衣垂带得无如。冲霄合识丰川剑，空冀还看渥水驹。洛里一尊相对暮，短擎疏雨更踟躇。
送欧元鲁二首·其二
作者：王渐逵
朝代：明

相岐握手相思撩，草阁微凉倚寂寥。四月榴花堪一醉，五云怀抱起孤霄。江城急雨惊时梦，潞水垂杨识旧镳。已远征鸿归汉漠，即看抟鹗向秋遥。
送沈希周
作者：王渐逵
朝代：明

危机潜伏正须闲，主敬工夫得最难。莫谓良知还便了，良知尤隔一重关。浇培应向玄根时，讲贯由来岂外驰。君看寄生无瘠者，却于何处觅新枝。太虚灵象正融熙，争奈浮云混浊时。若向此中寻乐处，须从无欲立根基。添承抽铅吾自有，作灶起炉何所求。我爱延平深晦养，好将真诀契前脩。
送沈希周·其一
作者：王渐逵
朝代：明

危机潜伏正须闲，主敬工夫得最难。莫谓良知还便了，良知尤隔一重关。
送沈希周·其三
作者：王渐逵
朝代：明

太虚灵象正融熙，争奈浮云混浊时。若向此中寻乐处，须从无欲立根基。
送沈希周·其二
作者：王渐逵
朝代：明

浇培应向玄根时，讲贯由来岂外驰。君看寄生无瘠者，却于何处觅新枝。
送沈希周·其四
作者：王渐逵
朝代：明

添承抽铅吾自有，作灶起炉何所求。我爱延平深晦养，好将真诀契前脩。
送王一山还湖湘五首
作者：王渐逵
朝代：明

岳麓斯文一脉长，圣贤宗派见朱张。何时杖履同登眺，还向南山语对床。自笑平生独好奇，廿年衡岳倍相思。重期羽驭烟霞外，岣嵝峰头读禹碑。万顷烟波杳洞庭，岳阳楼上敞虚冥。扁舟何日遥相过，共看君山一点青。直须多载赤壁酒，岂期同食武昌鱼。数声铁笛沧江静，黄鹤归采共卜居。太和山顶肃清真，七十二峰高压云。天门晞发同翘首，九点齐州混世尘。
送王一山还湖湘五首·其一
作者：王渐逵
朝代：明

岳麓斯文一脉长，圣贤宗派见朱张。何时杖履同登眺，还向南山语对床。
送王一山还湖湘五首·其三
作者：王渐逵
朝代：明

万顷烟波杳洞庭，岳阳楼上敞虚冥。扁舟何日遥相过，共看君山一点青。
送王一山还湖湘五首·其二
作者：王渐逵
朝代：明

自笑平生独好奇，廿年衡岳倍相思。重期羽驭烟霞外，岣嵝峰头读禹碑。
送王一山还湖湘五首·其五
作者：王渐逵
朝代：明

太和山顶肃清真，七十二峰高压云。天门晞发同翘首，九点齐州混世尘。
送王一山还湖湘五首·其四
作者：王渐逵
朝代：明

直须多载赤壁酒，岂期同食武昌鱼。数声铁笛沧江静，黄鹤归采共卜居。
送王宇斋还安福四首
作者：王渐逵
朝代：明

引犬逐犬徒为扰，骑驴觅驴还更痴。饱食自能充养异，不须虚席说珍奇。士有旷世而相感，况复三接羊城间。峰头载酒不得对，江水江花生怅颜。白云堂院辉光增，满酌源头最上层。若论黄梅堂下客，君是泉翁之惠能。须知心事本相联，吾道由来杖履边。堪叹世儒争自异，只将苍霭问青天。
送王宇斋还安福四首·其一
作者：王渐逵
朝代：明

引犬逐犬徒为扰，骑驴觅驴还更痴。饱食自能充养异，不须虚席说珍奇。
送王宇斋还安福四首·其三
作者：王渐逵
朝代：明

白云堂院辉光增，满酌源头最上层。若论黄梅堂下客，君是泉翁之惠能。
送王宇斋还安福四首·其二
作者：王渐逵
朝代：明

士有旷世而相感，况复三接羊城间。峰头载酒不得对，江水江花生怅颜。
送王宇斋还安福四首·其四
作者：王渐逵
朝代：明

须知心事本相联，吾道由来杖履边。堪叹世儒争自异，只将苍霭问青天。
送王岱麓之苍梧访应儆庵
作者：王渐逵
朝代：明

湖平风静蓼花初，曙色珠光映海隅。鳌背寺边逢学士，膻羊江上访龙图。殊方别袂情应属，万里同年兴不孤。莫向苍梧思帝子，九嶷疑望隔仙都。
送王檗谷之西瓯
作者：王渐逵
朝代：明

忠简祠边潮漫生，紫微楼下花妍明。碧云不隔西瓯路，暝色还留穗石城。即有江山怜旧主，更于闽越见乡情。莫言铜柱由来久，马援勋名在中兴。
送胡仲器宪长
作者：王渐逵
朝代：明

如公自合归清庙，久滞闽天又越涯。两地为官犹见海，八年忧国已无家。文园癖病春仍昨，淮海才名晚更嘉。一别相怜不相对，莫将杯酒问江花。
送良会陈同年被召还任新喻尹
作者：王渐逵
朝代：明

柳桥忽荐秋风馆，送子重逢江上舟。十里海山原自到，五年羁泪向谁收。孤臣捧檄情何剧，圣主怜才召以优。共咏白蘋深一醉，高嗟吾土倦登楼。
送蒋姚二子归湖南
作者：王渐逵
朝代：明

二子湖南来，跋涉数千里。罗浮相对望，溟渤庆来止。泉翁坐天关，闭户避嗔訾。堪嗟浊世人，背目且信耳。月旬何所有，澄默契玄理。星堂承过访，欣慰淂二美。如何忽旋驾，令我心未已。遥遥初秋棹，渺渺桂阳俟。白发翘倚门，庭训逾深旨。归来有馀师，夫道一而已。
送赵本宗还金陵
作者：王渐逵
朝代：明

客帆秋晚欲擎霜，白下风高塞雁翔。莫向雨花台上望，越南江北正茫茫。云母溪边锦作堆，天华宫里翠屏开。何时定取罗浮约，共跨青牛采药回。
送赵本宗还金陵·其一
作者：王渐逵
朝代：明

客帆秋晚欲擎霜，白下风高塞雁翔。莫向雨花台上望，越南江北正茫茫。
送赵本宗还金陵·其二
作者：王渐逵
朝代：明

云母溪边锦作堆，天华宫里翠屏开。何时定取罗浮约，共跨青牛采药回。
送邵端峰方伯之山东
作者：王渐逵
朝代：明

曾是君王侍从臣，石渠文藻动儒绅。廿年湖海空馀梦，六省台垣重看人。遥忆灵光能作赋，即看汶水更知津。观风南国堪谁采，野史名山只自论。
送陶瑞之使交
作者：王渐逵
朝代：明

天王旌使下明都，两伯风师为扫除。标柱昔曾归马援，谕文今已得相如。门当北户常瞻斗，山到中流独看鱼。莫谓远人重迷道，庙堂应有指南车。
送黄泰泉之江西
作者：王渐逵
朝代：明

短篷疏雨共船窗，水为离人夜送淙。白日浮云连北阙，清秋晴黛过西江。文章王勃虚前阁，风土扬州亦故邦。此后应怜重回首，洛澄孤影对银缸。
送龚佥宪归吴
作者：王渐逵
朝代：明

杖履溪头一拜公，孤心谁与献重瞳。看来世事浑如逆，只有归帆是顺风。
逋吏巢为方棠陵题
作者：王渐逵
朝代：明

君不见棠陵子，湖南一日拂衣去，走向山中种棠树。虬柯兽石捍重关，玄雾苍烟杳何许。徵书昨日下岩搜，猿鹤山灵尽仓遽。一枕华峰梦不成，恨望青山别云侣。君不见版岩物色来图中，大泽羊裘更深遇。才高未许沦幽荒，造物亦忌非其处。
途中寄黄樗亭社长二首
作者：王渐逵
朝代：明

文砌疏棂曲径依，淡烟芳荫堕游丝。石池无限桃花发，飞去黄鹂唤子规。寻春须是及春时，红紫千山映酒卮。莫待春归却成恨，冱林溟雨漫霏霏。
途中寄黄樗亭社长二首·其一
作者：王渐逵
朝代：明

文砌疏棂曲径依，淡烟芳荫堕游丝。石池无限桃花发，飞去黄鹂唤子规。
途中寄黄樗亭社长二首·其二
作者：王渐逵
朝代：明

寻春须是及春时，红紫千山映酒卮。莫待春归却成恨，冱林溟雨漫霏霏。
途中阻风雨寄穗城诸公
作者：王渐逵
朝代：明

角石湍惊急拍矶，远岗冥雾散寒霏。由来逆旅多风雨，何处故山深蕨薇。湘簟怀人浑寂寞，穗城归梦正依稀。遥知春晚应无事，载酒闻莺历翠微。
避暑山中十咏 其一 睡起
作者：王渐逵
朝代：明

浴罢午睡足，琅玕青簟幽。冷风时细细，鸣鸟故啾啾。逢人多著屐，一月半梳头。无限看山意，疏帘日上钩。
避暑山中十咏 其七 尝新稻
作者：王渐逵
朝代：明

新畬足稻香，迂懒得先尝。万夫勤一粒，百井忆同乡。旱气今逾甚，晚苗安可常。兵戈群盗日，见尔益怆惶。
避暑山中十咏 其三 登楼
作者：王渐逵
朝代：明

空苍望不极，晓色太分明。樵雁平相接，旗萝翠欲擎。北阁云方淡，东山暑气轻。忽惊浮旭日，已觉动冲情。
避暑山中十咏 其九 柬黄伯才
作者：王渐逵
朝代：明

吾道多黄子，讲堂清昼阴。峨冠惊野鸟，丹荔杂青衿。时有蓑笠伴，迥无车马音。忽思成过访，欣遇碧山岑。
避暑山中十咏 其二 荔支
作者：王渐逵
朝代：明

五月荔枝熟，空山暑不欺。绿阴还隐颗，红处遂盈枝。自足村居胜，能忘地主私。凉风和白酒，对尔自相宜。
避暑山中十咏 其五 桃源
作者：王渐逵
朝代：明

遥思碧桃坞，重荒太乙池。万松寒匝地，炎日远辞枝。石冷多妨卧，云生半湿衣。香风时一到，疑是白莲知。
避暑山中十咏 其八 约伦彦蕃避暑不至
作者：王渐逵
朝代：明

独深伦子念，思苦得清癯。每出惊人句，耻看非圣书。远期知有待，近约定何如。毒热应相忤，烟萝似不迂。
避暑山中十咏 其六 煎茶
作者：王渐逵
朝代：明

爱尔紫团茗，来烹玉井泉。茗分樵岭远，泉出越山鲜。一歃消烦渴，千方亦浪传。茶经看独卧，品制得新诠。
避暑山中十咏 其十 暑甚得雨
作者：王渐逵
朝代：明

旬日苦炎毒，遥知酿雨天。楼头云欲压，阶下蚁先悬。林暝声逾切，风狂势转骞。绮窗清簟外，忆汝自多贤。
避暑山中十咏 其四 白莲
作者：王渐逵
朝代：明

月下苦明了，杖藜怜尔时。飞萤低共照，宿鹭暗相随。素质元孤植，真工迥不私。夜深香太切，似欲上人衣。
避暑山中十咏·睡起
作者：王渐逵
朝代：明

浴罢午睡足，琅玕青簟幽。冷风时细细，鸣鸟故啾啾。逢人多著屐，一月半梳头。无限看山意，疏帘日上钩。五月荔枝熟，空山暑不欺。绿阴还隐颗，红处遂盈枝。自足村居胜，能忘地主私。凉风和白酒，对尔自相宜。空苍望不极，晓色太分明。樵雁平相接，旗萝翠欲擎。北阁云方淡，东山暑气轻。忽惊浮旭日，已觉动冲情。月下苦明了，杖藜怜尔时。飞萤低共照，宿鹭暗相随。素质元孤植，真工迥不私。夜深香太切，似欲上人衣。遥思碧桃坞，重荒太乙池。万松寒匝地，炎日远辞枝。石冷多妨卧，云生半湿衣。香风时一到，疑是白莲知。爱尔紫团茗，来烹玉井泉。茗分樵岭远，泉出越山鲜。一歃消烦渴，千方亦浪传。茶经看独卧，品制得新诠。新畬足稻香，迂懒得先尝。万夫勤一粒，百井忆同乡。旱气今逾甚，晚苗安可常。兵戈群盗日，见尔益怆惶。独深伦子念，思苦得清癯。每出惊人句，耻看非圣书。远期知有待，近约定何如。毒热应相忤，烟萝似不迂。吾道多黄子，讲堂清昼阴。峨冠惊野鸟，丹荔杂青衿。时有蓑笠伴，迥无车马音。忽思成过访，欣遇碧山岑。旬日苦炎毒，遥知酿雨天。楼头云欲压，阶下蚁先悬。林暝声逾切，风狂势转骞。绮窗清簟外，忆汝自多贤。
避暑粤山中诸君携酒见访
作者：王渐逵
朝代：明

满酌金华湘簟冰，欹枕翛翛玄思生。青林不与溽暑接，好月故傍高台明。自嗟真境少神赏，共拂丛埃凌太清。醉来却怪洞天记，尽收乐处归荒冥。上界仙人碧玉冠，共骑黄鹄跨青鸾。羽侍霓裳深自列，钧天万舞恣相观。豪生四宇千尊废，凉入诸峰彻夜寒。月落河斜分曙色，却愁炎旭送烦喧。
避暑粤山中诸君携酒见访·其一
作者：王渐逵
朝代：明

满酌金华湘簟冰，欹枕翛翛玄思生。青林不与溽暑接，好月故傍高台明。自嗟真境少神赏，共拂丛埃凌太清。醉来却怪洞天记，尽收乐处归荒冥。
避暑粤山中诸君携酒见访·其二
作者：王渐逵
朝代：明

上界仙人碧玉冠，共骑黄鹄跨青鸾。羽侍霓裳深自列，钧天万舞恣相观。豪生四宇千尊废，凉入诸峰彻夜寒。月落河斜分曙色，却愁炎旭送烦喧。
重九日是夜舟泊石门偶作呈三洲右溪
作者：王渐逵
朝代：明

野寺相逢九日期，石门霜叶乱参差。山魈尚识贪泉水，地锦重封学士碑。豪杰不垂今古泪，登临犹忆晋唐诗。凭君唤起通宵兴，明月芦花泛菊卮。
重登第一山
作者：王渐逵
朝代：明

一峰高耸万重岭，满目云烟紫翠连。会见图书归太极，即看嵩岳向中天。游当白帝三秋外，人在招摇北斗边。诗罢山灵应独慰，直从开辟萃诸贤。
金华山
作者：王渐逵
朝代：明

忆昔初平子，蚤龄弃人间。草木自为侣，烟霞驻容颜。珠宫上丹书，玄阁跻仙班。兄弟顾不违，灵踪杳难攀。至今山上石，犹似牧羊还。
金山
作者：王渐逵
朝代：明

茶经忆曾读，闻兹第一泉。石窍注山壁，河汉通云烟。陆羽今不见，我来还更怜。一酌沁心骨，清风洒其巅。
金陵和许浑韵
作者：王渐逵
朝代：明

岷蜀支原一派终，随流江汉亦连空。千年王气愚秦政，十里祥云护圣宫。纪客有诗酬胜概，登堂无酒趁秋风。兴亡今古非吾事，惟爱青山似越中。
铁桥
作者：王渐逵
朝代：明

狂客狂来不费招，瑶池春宴夜闻箫。醉馀不记归时路，犹跨青牛过铁桥。
锦石岩
作者：王渐逵
朝代：明

万木深层径，双岩倚激湍。翠华思帝辇，云锦织天孙。地主遥迎客，山僧已候门。幽栖如可卜，吾欲谢烦喧。
锦石岩有怀符颖江
作者：王渐逵
朝代：明

一见知符子，仙姿出世寰。论韶千载上，坐我万峰间。月印曹溪水，花凝锦石山。相思不相对，清梦隔云关。
镇海楼夜宿同区白斋江虚谷何古林伦右溪联句
作者：王渐逵
朝代：明

会值离明劫气消，江山风物胜前朝。收来王伯一图小，坐控华夷万里遥。沂月槎通壶苑外，捲帘人在女牛标。酒酣夜午聊欹枕，共听银河欲上潮。
闻云谷新成约何古林同居
作者：王渐逵
朝代：明

伦子新成云谷窝，扫开骈翳待王何。数来贤圣还能几，静后工夫岂在多。不向炉前重作灶，任教门外可张罗。呼童著意栽松竹，记取他年绿满阿。
闻伦穗石归诗以迓之
作者：王渐逵
朝代：明
体裁：诗

苦忆春曹伦穗石，三秋不见愁年华。
才夸海内怜闲扃，诗满江南识大家。
归来且食端午粽，别移惊见新园花。
更闻云谷荔枝熟，好栖越秀餐丹霞。
闻伦穗石归诗以迓之
作者：王渐逵
朝代：明

苦忆春曹伦穗石，三秋不见愁年华。才誇海内怜閒扃，诗满江南识大家。归来且食端午粽，别移惊见新园花。更闻云谷荔枝熟，好栖越秀餐丹霞。
闻吴九岩何古林诸君游东山诗以寄之
作者：王渐逵
朝代：明

箬笠藤蓑晚不收，石淙烟磴日淹留。一旬风气催炎暑，万壑云峰敞素秋。兴起欲寻安道约，梦回多在樾森楼。何时踪浪东山外，明月芦花共约舟。
闻报
作者：王渐逵
朝代：明

贺兰西去接洮临，河套经年掳寇侵。上将独擎金斗印，司农方进玉关箴。银河断送砧声切，铜柝初传朔气深。昨夜羽书闻下国，材官车骑出榆林。
闻祷雨有应
作者：王渐逵
朝代：明

苦旱经旬势欲燃，病夫无奈曲肱眠。忽惊云气侵垣外，渐觉泉声落枕边。夹岸碧峰明浦淑，出门清浪满溪田。神功寂歛知无报，鼓腹行歌贺有年。
闻诸君许过访再诗以迓之
作者：王渐逵
朝代：明

不教尘滓腻芳裳，一枕松风浣石床。懒惯儿童多任性，野便鱼鸟亦生狂。书缄缥缈来鸾使，梦觉依稀似水乡。犹有倚楼频伫望，蒹葭摇影月明方。
闻龙子吹箫
作者：王渐逵
朝代：明

龙子自吹还自清，箫声遥与凤和鸣。夜深此乐凭谁会，莫怪山人着意评。
阙题
作者：王渐逵
朝代：明

青山四壁围，一石凭空踞。问我来处来，真与去处去。
阻风东湖与梁挥使二首
作者：王渐逵
朝代：明

黑风催云暗湖口，扁舟独系溪头柳。将军爱客情自多，时有青衣来送酒。冥冥烟火欲无津，鼓角声高薄晓云。为报鸱夷莫惊觉，将军原是好贤人。
阻风东湖与梁挥使二首·其一
作者：王渐逵
朝代：明

黑风催云暗湖口，扁舟独系溪头柳。将军爱客情自多，时有青衣来送酒。
阻风东湖与梁挥使二首·其二
作者：王渐逵
朝代：明

冥冥烟火欲无津，鼓角声高薄晓云。为报鸱夷莫惊觉，将军原是好贤人。
陈天游招饮西郊园和伦右溪韵
作者：王渐逵
朝代：明

独嫌归发点尘沙，遥向朱明浣落霞。才藻昔曾标玉局，休栖应得近仙家。矩洲黾石时相主，萱草山茶春自花。昨夜女牛寒紫气，欲将星野问张华。溪头鸂鵣戏晴沙，堤畔儿童扫绛霞。骈树丛中无日月，互萝深处有人家。邺侯秘籍多新轴，洛下名园识异花。乘兴唱酬惭病拙，谩题游览纪年华。
陈天游招饮西郊园和伦右溪韵·其一
作者：王渐逵
朝代：明

独嫌归发点尘沙，遥向朱明浣落霞。才藻昔曾标玉局，休栖应得近仙家。矩洲黾石时相主，萱草山茶春自花。昨夜女牛寒紫气，欲将星野问张华。
陈天游招饮西郊园和伦右溪韵·其二
作者：王渐逵
朝代：明

溪头鸂鵣戏晴沙，堤畔儿童扫绛霞。骈树丛中无日月，互萝深处有人家。邺侯秘籍多新轴，洛下名园识异花。乘兴唱酬惭病拙，谩题游览纪年华。
陈瑞山大巡过访以诗谢
作者：王渐逵
朝代：明

两持麾节向明都，父老欢传自下车。威望远钦南海若，福星高映祝融墟。迂儒喜慰迎冠盖，野鸟惊看驻隼旟。嬴得光风满归去，竹砰梅浒散幽虚。清霏凉吹涤轻尘，萝径蓬门亦借春。誉望久瞻程叔子，趋迎先愧蜀山人。深怜大雅时相挹，不怪迂狂故独亲。回首峰头萝月夜，白云翘望隔江蘋。
陈瑞山大巡过访以诗谢·其一
作者：王渐逵
朝代：明

两持麾节向明都，父老欢传自下车。威望远钦南海若，福星高映祝融墟。迂儒喜慰迎冠盖，野鸟惊看驻隼旟。嬴得光风满归去，竹砰梅浒散幽虚。
陈瑞山大巡过访以诗谢·其二
作者：王渐逵
朝代：明

清霏凉吹涤轻尘，萝径蓬门亦借春。誉望久瞻程叔子，趋迎先愧蜀山人。深怜大雅时相挹，不怪迂狂故独亲。回首峰头萝月夜，白云翘望隔江蘋。
除夕二首
作者：王渐逵
朝代：明

几年犹住樾森楼，红叶潇潇旅馆幽。坏辙已灰康世念，蠹鱼长带老生愁。不将诗句题孤屿，欲为仙人赋十洲。隐几焚香惊换岁，慇勤深夜一灯留。孤城为客未从容，几度思春春正逢。缑岭自应归子晋，河汾今已老文中。呼童早辨看山屐，载橐遥携刻石工。便向青萝依大隐，即从中洞访双峰。
除夕二首·其一
作者：王渐逵
朝代：明

几年犹住樾森楼，红叶潇潇旅馆幽。坏辙已灰康世念，蠹鱼长带老生愁。不将诗句题孤屿，欲为仙人赋十洲。隐几焚香惊换岁，慇勤深夜一灯留。
除夕二首·其二
作者：王渐逵
朝代：明

孤城为客未从容，几度思春春正逢。缑岭自应归子晋，河汾今已老文中。呼童早辨看山屐，载橐遥携刻石工。便向青萝依大隐，即从中洞访双峰。
除夕有感
作者：王渐逵
朝代：明

縻食人间愧腐儒，遗经脩葺意何如。春风亦到扪萝径，茅屋空围满架书。交海只今烦总制，汉皇何日定居胥。华峰未足图南睡，又报山中一岁除。
陪张顾二藩伯宴饮樾森楼次伦穗石韵
作者：王渐逵
朝代：明

千旌文旆映林间，荔渚荷汀亦籍颜。已见楼台将暑去，却怜风雨载秋还。逍遥上客星辰履，寂寞潜夫薛荔关。夜后怀贤何处是，白云迢递看高山。硕望瞻依岭海间，高秋临眺共开颜。好贤水石自清媚，侍宴云霞互往还。枰局岂堪稽逸驾，茑萝如欲翳重关。光仪玄论多相挹，不负山人再出山。
陪张顾二藩伯宴饮樾森楼次伦穗石韵·其一
作者：王渐逵
朝代：明

千旌文旆映林间，荔渚荷汀亦籍颜。已见楼台将暑去，却怜风雨载秋还。逍遥上客星辰履，寂寞潜夫薛荔关。夜后怀贤何处是，白云迢递看高山。
陪张顾二藩伯宴饮樾森楼次伦穗石韵·其二
作者：王渐逵
朝代：明

硕望瞻依岭海间，高秋临眺共开颜。好贤水石自清媚，侍宴云霞互往还。枰局岂堪稽逸驾，茑萝如欲翳重关。光仪玄论多相挹，不负山人再出山。
陪查方伯柯大参宴饮伦樾溪园亭次韵二首
作者：王渐逵
朝代：明

月浒芝畦皆纪胜，名公文从暇登临。含烟藻榭霏霏见，碍日丹林故故阴。径护峰峦秋更郁，溪凝歌吹夜逾深。遥知久抱匡时略，暂向云泉寄此心。山简风流著昔今，习家时复一相临。芙蓉池沼将秋色，杨柳亭台送夕阴。载酒舟随翔鹭缈，打鱼人唤隔花深。腐儒衰晚叨陪从，述作无能几愧心。
陪查方伯柯大参宴饮伦樾溪园亭次韵二首·其一
作者：王渐逵
朝代：明

月浒芝畦皆纪胜，名公文从暇登临。含烟藻榭霏霏见，碍日丹林故故阴。径护峰峦秋更郁，溪凝歌吹夜逾深。遥知久抱匡时略，暂向云泉寄此心。
陪查方伯柯大参宴饮伦樾溪园亭次韵二首·其二
作者：王渐逵
朝代：明

山简风流著昔今，习家时复一相临。芙蓉池沼将秋色，杨柳亭台送夕阴。载酒舟随翔鹭缈，打鱼人唤隔花深。腐儒衰晚叨陪从，述作无能几愧心。
雨中有怀白斋古林
作者：王渐逵
朝代：明

停午海云起，淋浪竟夕连。水添惊宿鹭，风急乱鸣蝉。舟楫忆昨日，阴晴异一天。支颐撩尔思，剪烛不成眠。
雨后登越王台眺望
作者：王渐逵
朝代：明

魄月耿耿三星残，鳞云片片飞檐端。东方既白曙色起，越台晓气生烟寒。回峰曲巘纷冲郁，万户千门如翠沃。祥飙下拂琅玕宫，赤霞傍射芙蓉谷。层林深处乱鸣泉，东山尚带青苍烟。喜晴禽鸟竞鶱鶱，爱日花枝争丽妍。闲来正值好天气，短葛青筇探幽秘。良朋尽是羊裘踪，奚童亦领烟霞意。危盘滑磴缅跻攀，上方缥缈烟萝间。几阵松涛送天籁，一声幽磬空人寰。吾闻仙都注符箓，富贵山林不相足。缃葩翠萼易飘零，结驷余皇带倾覆。君不见刘王昔日繁歌钟，欲将孱质希乔松。只今寂寞呼銮道，惟有落叶号秋风。
雨霁
作者：王渐逵
朝代：明

杖履溪亭东，缓步跻另丛。春工播遥汉，万物敷以荣。橘柚初著香，短篁亦含风。绿水涨旧堤，圆荷整新容。青山狎四围，雨过多奇峰。幽薏讵不浅，丹衷托无穷。
青霞谷
作者：王渐逵
朝代：明

青霞先生不识名，漉中大醉栖岩扃。道人见之抚掌笑，疑是狂客来四明。
项瓯东过访诗以谢之
作者：王渐逵
朝代：明

使君高谊出尘寰，绿磴扪萝独扣关。玄论任教玄鸟听，白袍真共白鸥闲。尊罍尽列依荃渚，旌节相忘隐鹭湾。自幸野人深此会，不携舟楫入青山。玉局真官下五羊，朱明仙客共徜徉。云霞掩映玄班侍，林樾深沉翠盖张。两部蛙声来鼓吹，一溪花影自霓裳。白云越秀休相讶，迟尔山灵半日忙。
项瓯东过访诗以谢之·其一
作者：王渐逵
朝代：明

使君高谊出尘寰，绿磴扪萝独扣关。玄论任教玄鸟听，白袍真共白鸥闲。尊罍尽列依荃渚，旌节相忘隐鹭湾。自幸野人深此会，不携舟楫入青山。
项瓯东过访诗以谢之·其二
作者：王渐逵
朝代：明

玉局真官下五羊，朱明仙客共徜徉。云霞掩映玄班侍，林樾深沉翠盖张。两部蛙声来鼓吹，一溪花影自霓裳。白云越秀休相讶，迟尔山灵半日忙。
项瓯东道人歌
作者：王渐逵
朝代：明

君不见瓯东道人骑白鹿，苍虬黄鹄纷相逐。几叩天阍不肯开，暂住罗浮白云麓。玉冠文佩纷陆离，要与南斗争光辉。河鼓吞声蹈榆汉，天孙落锦逃襄机。主张仲尼排百子，冥心直欲寻玄旨。断翻旧案黜疏笺，蠹行空怜二千纪。大毛小郑惊且叹，王肃贾逵吃不言。羲皇上人分半席，独酌玄酒窥无弦。昨宵遥向越山峤，抛却驺舆入林筱。举麾嘘吸走天吴，落笔飘飖骇朱鸟。君不见城南老吏倒衣中，簿书仓遽悽神魂。日中聩眊长挥汗，羡尔青飙散海滨。
颖江书院
作者：王渐逵
朝代：明

共入闻韶径，遥登寡过堂。风烟环武水，名胜带皇冈。礼乐乡闾洽，文章草木光。会当修郡志，吾欲撰循良。
题伦樾溪秀野亭三首
作者：王渐逵
朝代：明

篮舆远入芝畦苑，竹浒微通燕子家。午夜亭台看渡月，清秋帘幕见飞花。主人静后调驯鹤，童子闲来扫落霞。廿载旧游何所有，只将诗句答平华。杜陵韦曲名家旧，六脉三城胜地同。玉蕊烛生青海峤，瑶池元在紫霞宫。花边孔雀来朝日，叶底黄鹂共唤风。一幅淡烟图画里，欲从何处问玄工。翠云长护荆花馆，词客时过梦玉堂。已见霓裳森四座，不烦丝管奏清商。墨池波静鱼知出，芸馆风高燕欲狂。亦喜江山成锦绣，未应垂白老严光。
题伦樾溪秀野亭三首·其一
作者：王渐逵
朝代：明

篮舆远入芝畦苑，竹浒微通燕子家。午夜亭台看渡月，清秋帘幕见飞花。主人静后调驯鹤，童子闲来扫落霞。廿载旧游何所有，只将诗句答平华。
题伦樾溪秀野亭三首·其三
作者：王渐逵
朝代：明

翠云长护荆花馆，词客时过梦玉堂。已见霓裳森四座，不烦丝管奏清商。墨池波静鱼知出，芸馆风高燕欲狂。亦喜江山成锦绣，未应垂白老严光。
题伦樾溪秀野亭三首·其二
作者：王渐逵
朝代：明

杜陵韦曲名家旧，六脉三城胜地同。玉蕊烛生青海峤，瑶池元在紫霞宫。花边孔雀来朝日，叶底黄鹂共唤风。一幅淡烟图画里，欲从何处问玄工。
题安期生
作者：王渐逵
朝代：明

安生远避世，采药再不回。骑鹤入白云，九里为之开。秦皇徒朽质，汉武非仙才。灵踪竟玄秘，方士空疑猜。
题樾森楼四首
作者：王渐逵
朝代：明

华夷风壤一图收，襟带东南见此楼。西隩分星多占海，二仪殊候早凝秋。银台仙客清时彦，国子先生有道流。二十馀年寻胜会，又携黄鹊伴江鸥。独上高楼眼倍空，青苍不尽意何穷。歌鸾舞凤依稀见，银汉星槎缥缈通。石榻几宵眠傲客，洞门终日贮凉风。便应题作仙人馆，浪说蓬壶第一宫。回廊曲径暗相迷，云树箫深快一跻。永夜帘栊长贮月，三城灯火尽闻鸡。梦中奉晋成空幻，醉里风花未品题。欲向楼头吹玉笛，银河如练女牛低。杰搆新成岭海崖，越台珠馆并参差。飞甍静拂凝云壑，曲槛平临带月枝。蜃气几经山雨过，炎蒸常与陌尘辞。人间乐事休重问，只有山灵海若知。
题樾森楼四首·其一
作者：王渐逵
朝代：明

华夷风壤一图收，襟带东南见此楼。西隩分星多占海，二仪殊候早凝秋。银台仙客清时彦，国子先生有道流。二十馀年寻胜会，又携黄鹊伴江鸥。
题樾森楼四首·其三
作者：王渐逵
朝代：明

回廊曲径暗相迷，云树箫深快一跻。永夜帘栊长贮月，三城灯火尽闻鸡。梦中奉晋成空幻，醉里风花未品题。欲向楼头吹玉笛，银河如练女牛低。
题樾森楼四首·其二
作者：王渐逵
朝代：明

独上高楼眼倍空，青苍不尽意何穷。歌鸾舞凤依稀见，银汉星槎缥缈通。石榻几宵眠傲客，洞门终日贮凉风。便应题作仙人馆，浪说蓬壶第一宫。
题樾森楼四首·其四
作者：王渐逵
朝代：明

杰搆新成岭海崖，越台珠馆并参差。飞甍静拂凝云壑，曲槛平临带月枝。蜃气几经山雨过，炎蒸常与陌尘辞。人间乐事休重问，只有山灵海若知。
题泉翁天湖亭
作者：王渐逵
朝代：明

万派千流共一途，渊然深注自天湖。向来疏壑元无用，始信人间落有无。逍遥蓬岛即仙都，范蠡功成亦五湖。此是泉翁超度法，倚阑曾见白云无。
题泉翁天湖亭·其一
作者：王渐逵
朝代：明

万派千流共一途，渊然深注自天湖。向来疏壑元无用，始信人间落有无。
题泉翁天湖亭·其二
作者：王渐逵
朝代：明

逍遥蓬岛即仙都，范蠡功成亦五湖。此是泉翁超度法，倚阑曾见白云无。
题王维辋川画二首
作者：王渐逵
朝代：明

秋来剩有还家梦，病后全无陟世心。忽对渔舟眇乡思，杖藜浑欲踏芳岑。疏峰矗矗接晴霄，碧浴茫茫欲上潮。好似青萝江口望，浦云江树待兰桡。
题王维辋川画二首·其一
作者：王渐逵
朝代：明

秋来剩有还家梦，病后全无陟世心。忽对渔舟眇乡思，杖藜浑欲踏芳岑。
题王维辋川画二首·其二
作者：王渐逵
朝代：明

疏峰矗矗接晴霄，碧浴茫茫欲上潮。好似青萝江口望，浦云江树待兰桡。
题蔡大行寿母图
作者：王渐逵
朝代：明

蔡君始作皇华使，万里孤儿辞母去。母儿相对两茫茫，越北燕南隔天地。秋风慈母倚门时，屈指正是儿归期。文章丹毂充闾闬，污走童妇相嗟咨。入门拜母母大喜，蔡氏于今有贤子。萱花堂上进霞卮，云母屏前具甘旨。儿孙参差列成行，乡人争贺驱酒羊。古云和气多致祥，蔡氏之福不可量。我知蓬阆亦不远，只在君家之内苑。
题钟少参借湖亭四首
作者：王渐逵
朝代：明

杨柳依依水拍堤，楼台相映碧云溪。南来剩有湖山兴，坐数行人到日西。山亭静倚湖之滨，晴光晦色俱相匀。闲从花下一岸帻，时有好风来趁人。借湖亭东孺子亭，望中一点递微明。荃汀兰渚不可见，惟有落日烟波生。筑石栽花自作台，迎风一面向湖开。流莺语燕时相过，带得西山爽气来。
题钟少参借湖亭四首·其一
作者：王渐逵
朝代：明

杨柳依依水拍堤，楼台相映碧云溪。南来剩有湖山兴，坐数行人到日西。
题钟少参借湖亭四首·其三
作者：王渐逵
朝代：明

借湖亭东孺子亭，望中一点递微明。荃汀兰渚不可见，惟有落日烟波生。
题钟少参借湖亭四首·其二
作者：王渐逵
朝代：明

山亭静倚湖之滨，晴光晦色俱相匀。闲从花下一岸帻，时有好风来趁人。
题钟少参借湖亭四首·其四
作者：王渐逵
朝代：明

筑石栽花自作台，迎风一面向湖开。流莺语燕时相过，带得西山爽气来。
题颜宗画
作者：王渐逵
朝代：明

閒来尽识江山面，山水图看经欲遍。尤怜天下无化工，落笔意态俱凡庸。神采不舒化工局，顿遣色相空皮肉。近时岭海闻颜宗，山水格韵称其雄。丹青不施祇素墨，浓淡天然有其质。迩得林塘秋意图，笔痕日久皆芜糊。形容剥落枯缣外，独有精神宛如在。云汀烟渚看渺茫，昏藤怪石储青苍。眼前草木俱生意，鸟禽尽带清秋气。炎天毒热苦相关，爱尔一洗欣开颜。飒飒凉风生栋牖，野色犹如袭襟袖。笔端造化真有神，颜宗之后夫何人。自怜质性偏林野，遍历江湖如传舍。欲图海内名山容，来刻青萝万仞峰。恨却吾生后于汝，玄诠真匠堪谁与。
风雨夜泊樟树怀临江诸亲友
作者：王渐逵
朝代：明

四月北风寒欲生，雨昏沙岸断人行。亲朋满目不得接，樯杵孤灯徒尔明。平川渺渺际江树，岐路悠悠深客情。津头吹笛者谁子，愁入关山时一声。
飞云顶
作者：王渐逵
朝代：明

飞云杳何许，疑是祝融宫。石室自昏晓，太虚惟渺濛。瑞气多浮夜，凉云半碍空。会当凌八极，来此搆芳丛。
飞云顶再用前韵
作者：王渐逵
朝代：明

沧海目初纵，清宵势欲临。人间无此客，天下共论心。闽越青还断，燕齐望更深。却怜旸谷日，夜半照孤岑。南极仙灵隩，幽跻得更临。天应遗秘景，吾以慰初心。密荫连云暗，分流赴壑深。神游吾有纪，镌向碧苍岑。
飞云顶再用前韵·其一
作者：王渐逵
朝代：明

沧海目初纵，清宵势欲临。人间无此客，天下共论心。闽越青还断，燕齐望更深。却怜旸谷日，夜半照孤岑。
飞云顶再用前韵·其二
作者：王渐逵
朝代：明

南极仙灵隩，幽跻得更临。天应遗秘景，吾以慰初心。密荫连云暗，分流赴壑深。神游吾有纪，镌向碧苍岑。
飞来和岳斋高韵
作者：王渐逵
朝代：明

山名中宿黛云层，地启飞来色相徵。延祚当为天下寺，达摩元是古今僧。空台落照忙秋舸，绝壑深林隐夏冰。却叹惠能贪远胜，不将衣钵借传灯。
饮伦樾溪园亭
作者：王渐逵
朝代：明

名园新巀思公子，华宴遥开樾水滨。白李红桃纡碧洞，曲池文榭映青春。笙箫缥缈吹芳霭，帘幕深沉隔软尘。授简不须频刻烛，右丞诗画愧传真。
饮伦越溪藕花洲
作者：王渐逵
朝代：明

三城著阅多名苑，爱尔清虚小洞天。筇杖芒鞋深一到，冱萝苍径曲相连。君山月映潇湘竹，太华泉通王井莲。疑是天台堤畔路，石桥横处会神仙。
饮右溪山亭和诸君韵
作者：王渐逵
朝代：明

凉孤倚高生暮凉，远从溟海散清苍。八窗图画元开辟，万井烟尘隔渺茫。短榻曲肱忘主客，好风吹梦到羲皇。吟馀花鸟浑如识，来伴先生作醉乡。
饮少登伦贤侄桂花居时菊品盛开诗以纪之
作者：王渐逵
朝代：明

阳月偶过公子宅，菊辰叨宴桂花居。帘珑细细调文琯，行队森森列佩裾。历径未谙迷曲院，传珍不辨笑迂儒。巡檐莫更催银烛，满挹清光对望舒。两酌寒花对主人，鲜妍群煦座中春。不将丽色誇名族，独与高贤作近邻。漏促每深残夜兴，朋交同有廿年真。恨来理棹归山速，不即携壶更一亲。美酝奇葩式燕多，雪园云洞意如何。芬芳不数金盘露，窈窕应怜玉树歌。浮白儿童知爱客，净空星月不生魔。绯桃紫杏依相妒，戏蝶狂蜂莫浪过。
饮少登伦贤侄桂花居时菊品盛开诗以纪之·其一
作者：王渐逵
朝代：明

阳月偶过公子宅，菊辰叨宴桂花居。帘珑细细调文琯，行队森森列佩裾。历径未谙迷曲院，传珍不辨笑迂儒。巡檐莫更催银烛，满挹清光对望舒。
饮少登伦贤侄桂花居时菊品盛开诗以纪之·其三
作者：王渐逵
朝代：明

美酝奇葩式燕多，雪园云洞意如何。芬芳不数金盘露，窈窕应怜玉树歌。浮白儿童知爱客，净空星月不生魔。绯桃紫杏依相妒，戏蝶狂蜂莫浪过。
饮少登伦贤侄桂花居时菊品盛开诗以纪之·其二
作者：王渐逵
朝代：明

两酌寒花对主人，鲜妍群煦座中春。不将丽色誇名族，独与高贤作近邻。漏促每深残夜兴，朋交同有廿年真。恨来理棹归山速，不即携壶更一亲。
高明杨子远访山中诗以赠之
作者：王渐逵
朝代：明

一春爱三月，轻阴淡微和。呼童理荒畦，有客来山阿。话旧卧松谷，小酌归烟萝。谈笑竟终日，取乐岂在多。忽惊远言旋，未醉颜已酡。人生会合难，百年几相过。华发不我迟，居诸其奈何。愿君且尽觞，听我山中歌。
黄龙洞
作者：王渐逵
朝代：明

洞里寻真得暂过，淡烟荒草蔓寒坡。乖龙不起应成癖，满目晴云柰尔何。
龟峰
作者：王渐逵
朝代：明

遥望龟峰石，未到心已寄。碧霄驻华影，平厓郁佳气。林深冠盖稀，日落樵人憩。谷口闻钟声，知有浮图氏。
东海朝阳
作者：王湛
朝代：明
体裁：古风

扶桑万仞亘天赤，老乌戏吞扶桑侧。木公金母坐不言，须叟跃出天中日。我来三年卧海滨，彷佛夜半金鸡啼。金鸡梦彻碧云里，青桐朱凤鸣何时。
同曹郡公戴司理秋集会心亭遂登观山绝顶泛舟而归
作者：王湛
朝代：明
体裁：七言律诗

十里清江绕翠微，江亭尊酒坐斜晖。松间片石僧眠惯，雾里孤峰客到稀。寂寂野田双鹭立，盈盈秋水一鸥飞。赏心应有山灵识，借取流云引棹归。
限门飞雪
作者：王湛
朝代：明
体裁：古风

巨鳌劈开混沌石，万古幽关隔南北。太阳六月飞雪寒，蛟螭夜舞波涛泣。黑光荡荡云皤皤，恶鬼典守不敢呵。我当骑龙夺门去，天瓢满注苏民痾。
九日登霍山·其一
作者：王溱
朝代：明
体裁：五言律诗

此日登高会，他乡得胜游。丹崖一夜雨，碧树万山秋。落帽怀宁减，传杯语未休。看云归思渺，对景且迟留。
九日登霍山·其二
作者：王溱
朝代：明
体裁：五言律诗

乾坤开胜概，我辈合登高。岁月孤鸿迹，云霄双凤毛。秋光山掩映，雨意境萧骚。异景仍佳节，踟蹰共浊醪。
春日同吕子游王官谷限春寒花迟四韵·其一
作者：王溱
朝代：明
体裁：古风

中条何逶迤，天柱郁嶙峋。西指重华都，世远见隐沦。矫矫司空子，谁能识其真。高踪耿不灭，并游属早春。北山有松柏，南山有荆榛。所托元不偶，孤啸伤心神。
春日同吕子游王官谷限春寒花迟四韵·其三
作者：王溱
朝代：明
体裁：古风

仙洞留岩阿，望之阻且赊。嘉树来孤鹤，幽草抽繁芽。群山不可招，中怀寄瑶华。岁月销容颜，譬彼三春花。人生不努力，衰落同咨嗟。吕子玉堂仙，昔游怀已嘉。携我再游衍，白日千峰斜。大道以为期，吾将卧烟霞。
春日同吕子游王官谷限春寒花迟四韵·其二
作者：王溱
朝代：明
体裁：古风

了了亦高士，移家入王官。流风日已远，邈焉不可干。清清濯缨水，郁郁采薇山。人生各有适，所虑非饥寒。贱者岂皆素，贵者岂皆完。哲人敦素履，被褐咏考槃。翛翛双白鹤，凌风起高翰。
春日同吕子游王官谷限春寒花迟四韵·其四
作者：王溱
朝代：明
体裁：古风

嘉赏故无倦，春日不肯迟。翛来下丹梯，散步临前墀。仰视云汉光，星斗何参差。俯视瀑布流，双桥回涟漪。促膝吐衷曲，人事乖所期。抗手过桥门，飞辔东南驰。路远石不平，中霄系吾思。
江郎石
作者：王溱
朝代：明

渐与霞关远，前山紫翠重。望衡疑九重，擘华见三峰。楼殿云全晓，林峦雾不封。客途何太喜，晴日正初冬。
落星寺别蒋南泠
作者：王溱
朝代：明
体裁：五言律诗

别意随流水，回船过落星。湖光侵寺碧，山色入帘青。鸥鹭驯沙岸，鱼龙骇石汀。虚堂归兴渺，烟浪晚冥冥。
宿松风阁分韵得吟字
作者：王潢
朝代：明
体裁：古风

霭霭岁云暮，风雨恒见侵。小霁憩山阁，萧飒吹寒霖。涧壑乱馀响，钟鼓沈清音。苍虬卧蜿蜒，拿攫力不任。羽觞亦以歇，剪烛闻鸣琴。嘿坐得冥会，拥褐成孤吟。须臾微霰集，晨起雪在林。樵径断人语，四野号饥禽。皎皎二三子，贞白同松心。炎晖谅可俟，见睍消重阴。
赠幕史粹公罢政归钓鳌台
作者：王炼
朝代：明

几载金华宦业成，晚归鳌海钓舟轻。漫思鲈鲙间投饵，每笑羊裘浪得名。半柱白云春昼永，一竿明月夜潮生。同游喜有老太仆，日向沧浪共濯缨。
曩时读书龙湖眷言念之因述其诗
作者：王烨
朝代：明
体裁：七言律诗

楼接山光水接空，几年身在碧空中。藕花芦笋多鲜气，短笛轻舟正晚风。掩卷敲棋同羽客，沿溪寻药遇村翁。兴来乘月放歌去，竹暗云深一径通。
怀湖上草堂
作者：王煜
朝代：明
体裁：七言绝句

草堂虚敞碧湖隈，点点浮峰翠玉堆。双棹相将芦港出，归时应值藕花开。
折杨柳
作者：王煜
朝代：明
体裁：乐府曲辞

杨柳何青青，偏令别恨生。连芊多宿雨，流啭更新莺。袅袅晓烟中，枝枝春色同。颦眉照芳沼，著意拂香栊。含情不忍见，手弄千条线。弱线不禁吹，历乱花前飐。柔条易攀折，思远令心烦。花飞随风远，那能到塞垣。闻有新戍人，远寄一枝春。只恐寄到时，弃掷同妾身。
蚤春湖上作
作者：王照
朝代：明
体裁：七言绝句

寂历湖山一样春，望中风景不关人。羁魂莫道无依着，到处梅花伴此身。
赠孝子朱缙
作者：王照
朝代：明
体裁：七言绝句

庄前辟地结茅庐，谢却尘缘只看书。舞罢綵衣称寿后，母慈儿孝乐何如。
鹤峰谒文忠
作者：王爌
朝代：明
体裁：七言律诗

视草曾分玉陛春，老来随地寄征轮。空山古刹馀三适，野渡长桥见二新。绝代文章传石室，千秋香火护江神。临湘敢作招魂赋，同是飘零万里人。
绵山道中
作者：王爱
朝代：明
体裁：五言律诗

昔贤栖隐地，两壁尽高山。入夏风应凛，经春花未斑。烟犹遗俗禁，庙许妒人还。立马看唐碣，神林不可攀。
吴义姑
作者：王爵
朝代：明

好人谁说女中无，釐妇尤能作义姑。从一没身惟属李，恤孤教侄肯忘吴。藁砧玄宇增光焰，犹子青云遂壮图。艳骨百年成麝土，高名常并月明孤。
□□寺
作者：王献芝
朝代：明

寻幽入仙源，遥闻钟声起。到门蟠古松，龙鳞半身死。对佛插高峰，寒翠妙空里。是时秋已深，黄叶满流水。老衲笑相迎，焚香问禅旨。
八柏环青
作者：王猷
朝代：明

五桂燕山独擅芳，三槐曾羡晋公堂。如何八柏环青翠，寒入郊原色尚苍。
冬月舟过闽滩
作者：王猷
朝代：明

一叶危滩下，寒流带落霞。峰环金谷帐，石浣越溪沙。有响云惊阵，无风浪喷花。舟轻行独稳，滩险似平沙。怪石无心险，飞泉得意流。湍狂疑捲电，涛怒不惊鸥。骨瘦玻璃净，情多曲折浮。醉歌时击楫，客况尽夷犹。
冬月舟过闽滩·其一
作者：王猷
朝代：明

一叶危滩下，寒流带落霞。峰环金谷帐，石浣越溪沙。有响云惊阵，无风浪喷花。舟轻行独稳，滩险似平沙。
冬月舟过闽滩·其二
作者：王猷
朝代：明

怪石无心险，飞泉得意流。湍狂疑捲电，涛怒不惊鸥。骨瘦玻璃净，情多曲折浮。醉歌时击楫，客况尽夷犹。
别怀章玉兰二首
作者：王猷
朝代：明

痴情欲割又徘徊，眉锁巫峰黯不开。忽见垂杨遮道送，可堪回首望章台。歌阕阳关唱竹枝，月明千里遏云飞。无端忽和将归引，不是王孙也湿衣。
别怀章玉兰二首·其一
作者：王猷
朝代：明

痴情欲割又徘徊，眉锁巫峰黯不开。忽见垂杨遮道送，可堪回首望章台。
别怀章玉兰二首·其二
作者：王猷
朝代：明

歌阕阳关唱竹枝，月明千里遏云飞。无端忽和将归引，不是王孙也湿衣。
同黄玉轮宫詹过濠梁各步前韵
作者：王猷
朝代：明

帝宅瞻佳气，津头步晚亭。菊篱霜始白，柳岸浪犹青。剑合疑干象，槎浮似泛星。冷听歌濯者，适意趣偏灵。
咏鸬鹚
作者：王猷
朝代：明

曾辞巢鹤羡江鱼，吞吐由人不自舒。却笑生涯随水鸟，低垂甘啖唾残馀。
如亭听籁
作者：王猷
朝代：明

坐倚如亭夜正孤，疏林空见月平铺。忽听树杪微风起，错认笙箫乍有无。
层台远眺
作者：王猷
朝代：明

层台高构对江潮，海色岚光入望遥。谩倚危栏长极目，冥鸿千里快云霄。
庐山瀑布
作者：王猷
朝代：明

谁将白玉结帘栊，挂上香炉第几峰。雨暗幽崖龙吐沫，云流绝壑浪翻空。排连直欲倾三峡，错落飞来动八风。一吸灵津清彻骨，冰心时在心壶中。
庭院飞花
作者：王猷
朝代：明

庭院春回白昼迟，飞花片片逐游丝。相看莫向风前舞，留得馀香扑酒卮。
怀吕玉枝
作者：王猷
朝代：明

淡淡蛾眉映碧波，双眸无奈别情何。裁书怕寄南来雁，恐惹湘云湿更多。
明妃曲
作者：王猷
朝代：明

望幸君王辇不来，香尘甘自老青苔。当时幸有和亲约，得向呼韩笑口开。
星槎晚泛
作者：王猷
朝代：明

晚泛溪头博望舟，银河秋水淡悠悠。归来未暇君平卜，知有文光犯斗牛。
杪春同唐金颖寅丈省耕郊外同憩清源洞小酌赋此
作者：王猷
朝代：明

干戈犹未起疮痍，又值郊原草绿时。官骑偶缘灵雨出，杖藜因爱石泉移。平畴风起追秧马，野岫春生战茗旗。愿得时和诸讼简，双柑长此听黄鹂。曲磴纡回鸟道垂，平临霄汉俯冯夷。春游渐觉流莺老，东作频催布谷知。欲向云霄生羽翰，且从潭影鉴须眉。降心静向仙翁语，欲采山花插一枝。九十春邀一日閒，与君聊此共跻扳。层城睥睨多临海，村落萧条但向山。醉墨客书苍壁上，采茶人笑白云閒。清商爱听泉声聒，月上丛林未拟还。
杪春同唐金颖寅丈省耕郊外同憩清源洞小酌赋此·其一
作者：王猷
朝代：明

干戈犹未起疮痍，又值郊原草绿时。官骑偶缘灵雨出，杖藜因爱石泉移。平畴风起追秧马，野岫春生战茗旗。愿得时和诸讼简，双柑长此听黄鹂。
杪春同唐金颖寅丈省耕郊外同憩清源洞小酌赋此·其三
作者：王猷
朝代：明

九十春邀一日閒，与君聊此共跻扳。层城睥睨多临海，村落萧条但向山。醉墨客书苍壁上，采茶人笑白云閒。清商爱听泉声聒，月上丛林未拟还。
杪春同唐金颖寅丈省耕郊外同憩清源洞小酌赋此·其二
作者：王猷
朝代：明

曲磴纡回鸟道垂，平临霄汉俯冯夷。春游渐觉流莺老，东作频催布谷知。欲向云霄生羽翰，且从潭影鉴须眉。降心静向仙翁语，欲采山花插一枝。
松石图歌寿三爱兄七十又一
作者：王猷
朝代：明

沧田变海蒲柳朽，世间何物可耐久。请问千岁绿发叟，叟云看汝古洞口。洞前大石高嵯砑，脚下儿孙若拱候。寒侵热炙总不知，惟带苔衣几寸厚。自来丘壑久寂寥，呼得长松作贞友。长松漏雨几十围，牙爪拿天与雪斗。大干偃仰鳞甲秃，小枝犹学青蛇走。老椿萱荚耻作群，只与此石长相守。忆昔女娲炼石补罅天，缘何遗尔落山薮。又闻祖龙梁父侈封时，滥职大夫尔何有。生公挥麈点尔头，辟谷留侯后尔后。石似钝兮松似幽，石安静兮松色秀。石产芝兮松有苓，磊砢偃盖真佳偶。吾家风植介与贞，坚心劲盾君知否。直须劝尔一杯酒，请君移入我图中，吾将持此为兄寿。
梅坞涵春
作者：王猷
朝代：明

寒梅几树傍江隈，香满梢头并腊开。遥忆明年春更早，上林须寄一枝回。
水舂
作者：王猷
朝代：明

水晶仙子下凡间，曾向滩头弄佩环。何处深闺遥借杵，却赢心力整双鬟。
海上受降
作者：王猷
朝代：明

白浪兼天春渺茫，降旗一片水云张。直凭青帝行新令，便繫长鲸莫跳梁。天净帐开悬海月，潮平弓挂在扶桑。从今高坐安澜上，快睹朝宗百谷王。蛮烟蜃气一时清，天外恩波霁景生。怜尔潢池骄赤子，想堪海国寄干城。流云野浦供横槊，落月沧溟照洗兵。此日卖刀忙买犊，水田归去及春耕。
海上受降·其一
作者：王猷
朝代：明
体裁：七言律诗

白浪兼天春渺茫，降旗一片水云张。直凭青帝行新令，便系长鲸莫跳梁。天净帐开悬海月，潮平弓挂在扶桑。从今高坐安澜上，快睹朝宗百谷王。
海上受降·其一
作者：王猷
朝代：明

白浪兼天春渺茫，降旗一片水云张。直凭青帝行新令，便繫长鲸莫跳梁。天净帐开悬海月，潮平弓挂在扶桑。从今高坐安澜上，快睹朝宗百谷王。
海上受降·其二
作者：王猷
朝代：明

蛮烟蜃气一时清，天外恩波霁景生。怜尔潢池骄赤子，想堪海国寄干城。流云野浦供横槊，落月沧溟照洗兵。此日卖刀忙买犊，水田归去及春耕。
玄关镜水
作者：王猷
朝代：明

曾寻真诀叩玄关，动静相忘水镜间。满鉴波光澄彻处，坐临清夜不知还。
秋日渡九江步韵酬黄玉轮宫詹先抵通远见寄兼呈李葵孺奉常
作者：王猷
朝代：明

远翠笼深寺，疏钟到客亭。江霞千顷练，石竹万峰青。月上蟾飞镜，霜横雁带星。相期探胜赏，先此寄山灵。
秋日留别知友
作者：王猷
朝代：明

寒江落叶逐高低，一片孤帆带夕晖。遥忆故人清兴在，笔床茶灶可堪携。
端阳后二日同诸先达陪谢石渠邑侯龙潭观竞渡
作者：王猷
朝代：明

浴兰出城隅，挂席蟠虬宅。以兹鸣琴豫，况值升平乐。搴帷开醉颜，四野喜呼跃。追随傍凫舄，扁舟疑李郭。川广素涛扬，霞光锦帆错。龙潭一何奇，水石相喷薄。峡峻灵掌擘，岩巉鬼斧凿。雾深崖隐蛟，沙碧渚栖鹤。伊谁吊沅湘，双龙射日焯。夺标卷溟澥，触浪排山岳。观者如堵墙，珠帘连绣幕。金波映采鹢，玉滟摇青雀。歌吟遏行云，箫鼓阗苍漠。绢纨既媚好，容冶复熏灼。搴芳采芰荷，结佩制荇若。绸缪挥兕斝，对酒且吟噱。颜酡岸帻高，赋就风云剨。良会足千秋，眺望最廖廓。冶化洵有象，棠阴愿永托。
端阳后二日同诸先达陪谢石渠邑侯龙潭观竞渡
作者：王猷
朝代：明
体裁：古风

浴兰出城隅，挂席蟠虬宅。以兹鸣琴豫，况值升平乐。搴帷开醉颜，四野喜呼跃。追随傍凫舄，扁舟疑李郭。川广素涛扬，霞光锦帆错。龙潭一何奇，水石相喷薄。峡峻灵掌擘，岩巉鬼斧凿。雾深崖隐蛟，沙碧渚栖鹤。夺标卷溟澥，触浪排山岳。观者如堵墙，珠帘连绣幕。金波映采鹢，玉滟摇青雀。歌吟遏行云，箫鼓阗苍漠。绢纨既媚好，容冶复熏灼。搴芳采芰荷，结佩制荇若。绸缪挥兕斝，对酒且吟噱。颜酡岸帻高，赋就风云剨。良会足千秋，眺望最廖廓。冶化洵有象，棠阴愿永托。
荔矶钓月
作者：王猷
朝代：明

拟向溪头弄晚涛，荔林斜月印江皋。矶头未可轻投饵，只合长江钓巨鳌。
虚阁迎薰
作者：王猷
朝代：明

孤阁凭虚纳晚凉，清樽遥对芰荷香。湘帘尽日宜高捲，迎取南薰一味长。
课耕涉趣
作者：王猷
朝代：明

一犁烟雨带微曛，闲课儿童事晚耘。自是鹿门堪涉趣，西风回首见黄云。
赠送冯嶰谷出关
作者：王猷
朝代：明

卧龙谁肯老沉吟，万里从戎国士身。欲洗英雄埋骨恨，更酬圣主筑坛慇。防胡岂藉羁縻策，仗剑期空绝漠氛。为语玉门关外将，东南民力竭如焚。
过东林寺
作者：王猷
朝代：明

曲磴千盘道，圆光百丈身。碑存前代迹，僧阅几番人。聚石谈经后，流泉入耳新。到寻三笑路，衣拂虎溪尘。
过建昌陈虚谷明府留酌
作者：王猷
朝代：明

天涯树色似河阳，永夜逢君话故乡。性僻向怜多感慨，时危还许共劻勷。檐低珠斗催霜月，缸剪银花促客觞。潦倒不知归梦远，醒来仍是傍官杨。
过抚州状元岭
作者：王猷
朝代：明

玉皇曾自捡瑶篇，畀汝云中第一仙。丹翠晨开常捧日，危峰直撑欲扶天。磨崖未受秦朝禅，凿石犹传宋代年。搔首凭轩还北望，微茫尚似有狼烟。
过潜山哭谏议丁年兄
作者：王猷
朝代：明

清时忽报哲人摧，驻马潜山泪满腮。白简未传平虏草，玉楼先召谪仙才。谁家吹月三更笛，对此临风一酒杯。怅望辽东华表上，何时能得令威回。
闺词
作者：王猷
朝代：明

几年捣素忆从征，欲到辽西梦不成。自是枕寒难得寐，枝头休错怨啼莺。
雨夜南行
作者：王猷
朝代：明

沉云暗浦雨萧萧，黑夜冲泥踏小桥。归去恐防前路滑，敲门续火照行镳。
雪行
作者：王猷
朝代：明

六载王程鬓欲丝，三冬客路雪偏飞。行人莫讶寒衣薄，剩得冰衔带月归。
题函谷关图寿外父尹文亭七十一初度
作者：王猷
朝代：明

寥寥宇宙间，咄咄古今裹。游者可为纶，飞者可矰矢。至若乘风云，犹龙有老子。商周几阅代，柱下寄藏史。西归为谁来，独为关尹喜。将与溟涬游，道德落陈纸。上下五千言，字字抉玄秘。无名天地根，尔乃是道纪。虚心与实腹，剌剌含至理。知雄以守雌，涉世混尘滓。玄同究旨归，守朴而已矣。世衰朴亦散，大道久沦弃。纷纷知巧场，窍凿浑沌毁。战争蜗角名，攘夺蝇头利。嗟哉彼世愚，劳扰何时止。焦灼膏火中，长生安可冀。如何得长生，试请问李耳。此老意云何，不过静者是。吾翁尚玄默，不共世俗靡。便腹贮大真，冲虑契玄旨。与物忘町畦，出口泯臧否。息机娱林泉，厌喧避城市。岸帻南山云，濯足矶头水。客来一杯酒，客去仍隐几。醉乡并梦境，此外皆尘秕。全生得要术，汗漫托无始。人拟葛天民，我曰有道器。青牛西去后，黄老恣麈尾。无心合道真，千古如翁几。倘逢皓发人，关尹若舟起。欣睹玳筵开，东来佳气紫。
题春日载阳卷寿虚舟邓大参初度
作者：王猷
朝代：明

旭日正晴明，遥天祝颂声。孤思先帝许，分部百蛮平。曲奏南飞雀，乔迁出谷莺。趣装群望切，未便洛英盟。
一封书
作者：王玉峰
朝代：明
体裁：曲

离家后幸安。为卿卿日挂牵。科场事幸然占魁。名忝状元。除授徐州为佥判。特请同临莫作难。谢公前。致惓惓。妈妈姨娘可代言。
一枝花
作者：王玉峰
朝代：明
体裁：曲

生上：兵戈喜息肩。犹自忧家难。这回应未卜欢和怨。
一枝花
作者：王玉峰
朝代：明
体裁：曲

生上：离魂随梦远。官况缘愁浅。淹淹狂病起。惊抛闪。结发恩多。险作伤心怨。死生关。几不免。变幻无端。又添上一番缭乱。
一枝花后
作者：王玉峰
朝代：明
体裁：曲

电转风旋。万虏俱擒剪。且暂把干戈偃。军校报介相见介：去暴除残。已为苍生排难。
一煞
作者：王玉峰
朝代：明
体裁：曲

凤池得借栖。燕巢忘旧主。身荣又向豪门赘。外：他赘在那家了旦：他赘在韩丞相家了。奴家被妈妈逼令改嫁金垒。只为那冤家。抵死不从。。我宁甘九死无他志。他忍负三年竟再妻。害得我生巴巴自堕冤业地。外：他入赘在韩丞相家。你那里晓得旦：大王爷。他近日有书回来。。俺只道喜孜孜万金家信。到是一纸休书。
三段子
作者：王玉峰
朝代：明
体裁：曲

在状元行寓。领缄封。疾忙便驰。竟到莱阳报知那时我接了书。谢公与妈妈都在。。当面前孜孜看的那日妈妈正逼我改嫁金垒。又见了那休书呵。。他一时愤怒增十倍。万千辱骂。教我难支对因此上把香罗帕缠死。要与你阴司对理。王魁。你这一封书呵。。是勾命公文。冤家案底。
三段子
作者：王玉峰
朝代：明
体裁：曲

那韩家幼女长和短。我也知他怎的桂英。。这王魁此书真和假。你也详察是非。怕有奸人蓦地生恶意。乘机就里施毒计。致使伉俪心离。萧墙祸起。
三煞
作者：王玉峰
朝代：明
体裁：曲

念生前两誓辞。一桩桩是公案儿。这些恩山怨海关心处大王爷。则你呵。。聪明正直应难昧。我痛苦悲伤诉与谁奴家在阳世恳告大王。又是大王托梦与奴家。。蒙嘱付梦中语。道是阴司间隔。待俺阳寿终时。
不是路
作者：王玉峰
朝代：明
体裁：曲

兵势张皇。已为苍生驱虎狼。旦贴：公公回来了。外边声息如何。外：你且从容取。一家儿喜事有几桩桩。旦贴：有甚喜事。快说快说。外：请妈妈出来一同说。旦：妈妈出来。丑上：睡方酣。为何耳畔声嚷嚷外：你们晓得么。。城外贼兵尽败亡。众：可喜可喜。被那个杀败来。外：才传报。正是徐州镇守一员将将贼杀败。。幸从天降。
不是路
作者：王玉峰
朝代：明
体裁：曲

步急心忙。不知谢氏家门存与亡。这就是谢公公家了。不免径入。见介旦：王兴。你回来了。一向如何再没有音信。你如今从那里来的。老爷好么。末：听拜禀老爷中榜之后。除授徐州佥判。只因钦限紧急。在京时呵。。疾忙之任整行装。即把捷音传。只为书回一向无音响。展转思量。倍感伤一日在书房中。忽然晕倒在地。。险些一命归泉壤。旦：那时却怎么了末：那时百般救治。一昼夜方才苏醒。还有许多梦幻之事。不能尽说。。有书达上。有书达上。
东原乐
作者：王玉峰
朝代：明
体裁：曲

妈妈休呈丑。谩掩羞。急攘攘迎奸的机彀。空一蹙双眉皱。丑：你若不嫁那金员外。王魁回来。也不许他完聚旦：这也难道。我与他呵。。是明白夫妻。愁也不愁。空厮耨。他归时怎生价迤逗。
临江仙
作者：王玉峰
朝代：明
体裁：曲

秋色萧条人意惨。容光暗里凋零。深闺惟有断肠人。愁闻天外雁。望尽陇头云。
二煞
作者：王玉峰
朝代：明
体裁：曲

则我将从头怨恨提那王魁呵。。是济宁人在洛阳下第归。飘零寄迹莱阳地。他呵青春未遂乘龙志那时亲央媒氏。到奴家螟蛉父母谢德惠夫妻面前。求纳为婿。。又不是红叶空流御水诗。仗冰人。谐匹配。眼见的百年结发。不离侧三载相偎。
二犯傍妆台
作者：王玉峰
朝代：明
体裁：曲

悄含愁。一春心事付东流敫桂英。剿不断青楼锁爹娘呵。盼不到白杨丘。
二郎神
作者：王玉峰
朝代：明
体裁：曲

思着千山万水。音稀信杳。踪迹茫茫难揣料。那异乡水土。怕他难护难调更不知他呵。。得占鳌头可这遭。锦衣归在几时分晓。
二郎神
作者：王玉峰
朝代：明
体裁：曲

空闺悄。镇悬悬心事没倚靠。吉凶无凭专拜祷。为忧愁思虑。不明不夜煎熬。这疼热在膏肓。难按疗。那行坐处来颠去倒易中先圣。或吉或凶。明彰报应。。秉诚曝掷金钱。细推立卦生爻。
五供养
作者：王玉峰
朝代：明
体裁：曲

旦上：晓莺催起意盘桓。羞对孤鸾。湘帘春雨涩。楚云漫。憔悴也东君不管。慵梳绾。一丝丝肠断乱萦牵。
五供养
作者：王玉峰
朝代：明
体裁：曲

这功名在天。又何必嘲言诮语埋冤这夫妻之情呵。。难论贵与贱。须共苦和甘妈妈。今日虽要促他上京。不须如此发恼。。也索从容宛转他是个男子大丈夫。。决不为裙钗留恋妈妈。今日呵。。若非是功名事。难道强分颜。这是分定姻缘。怎生驱遣。
五更转
作者：王玉峰
朝代：明
体裁：曲

你衷曲在咱心坎。星星牢记拴你今日剪下这发与卑人呵。。从头痛苦。为我生嗟怨。零落鸾钗。羞惭金钿。只为青云志。闪得绿鬓疏。红妆减。孤鸳瘦影。瘦影空相盼卑人若一登科第。即便回家。那时。宝镜重开。双鬟重挽。
五更转
作者：王玉峰
朝代：明
体裁：曲

我剪下发。肠俱断奴家闻得。身体发肤。受之父母。今日。为君轻毁伤。千丝万丝搅得奴乱这头发与官人呵。。才结三年。一朝拆散。念乌云髻。白首情。与你分一半奴家有白头之时。若这发呵。。相看到老。到老颜不变看奴此发。似奴此心。但不知君心似奴家否。苦：常言道。知人知面不知心。。怎能勾剪却君心。试看果如君面。
五煞
作者：王玉峰
朝代：明
体裁：曲

把花容埋尘土。只为与恶冤家做对垒。如今待悔如何悔。昨宵误听三更梦。今日里空衔九地悲。那神灵也将人戏。赚咱上高处。掇了梯儿。
似娘儿
作者：王玉峰
朝代：明
体裁：曲

生末上：书剑久荒凉。阻归鞭且问平康。重重心事增离况。功名未遂。姻缘未偶。恼乱柔肠。
似娘儿
作者：王玉峰
朝代：明
体裁：曲

生：梧阴寂历转栏杆。惨淡风烟秋色阑。离思动乡关。云外一声孤雁。
侥侥令
作者：王玉峰
朝代：明
体裁：曲

他声华连紫禁。位望近丹霄。掌上威权红日小。况那太山情比天更高。
侥侥令
作者：王玉峰
朝代：明
体裁：曲

知音弹古调。倾盖饮醇醪。不觉玉山还自倒。看落日挂峰头。树影高。
侥侥令
作者：王玉峰
朝代：明
体裁：曲

飞花流玉斝。洒酒点绯袍。紫陌春融归驯雉。田野遍桑麻。解佩刀生。
倾杯序换头
作者：王玉峰
朝代：明
体裁：曲

煎熬。三战北。双鬓焦。这前程事应难料。浪荡过芳年。荒凉黄卷。扑灭青灯。那些个文章腹饱。且落眼前欢笑。这身外功名是生前造。又何苦抛花弃酒枉牢牢。
八声甘州
作者：王玉峰
朝代：明
体裁：曲

旦：盈盈交泪掩双眸。揉脂掷粉怨妆楼。不耐烦琵琶调。空嗟叹柏梁舟。我只恁断肠百结悲何满。怎教做金缕千巾唱莫愁奴家今日只为双亲骸骨。以致失身如此。罢罢。。我死而无怨。且自坚心耐守天那。。对谁堪诉这缘由。
八声甘州
作者：王玉峰
朝代：明
体裁：曲

空闺夜静孤星照。云鬓朝怜双凤头天那。桂英乃是个宦家之女。今日呵。〔皂罗袍〕。风尘蔽目。烟花作俦奴家当时若不卖此身。我那爹娘呵。〔傍妆台尾〕。眼睁睁白骨倩谁收。
八声甘州歌
作者：王玉峰
朝代：明
体裁：曲

离家未杳。猛惊心几度。把去程颠倒。云边山水。似浅妆淡抹轻描。举头颙望长安近。回首愁看故国遥。合排歌：功名重。恩爱抛。鹏程鸳侣两煎熬。行色倦。瘦马骄。斜阳孤剑影萧条小生。
八声甘州歌
作者：王玉峰
朝代：明
体裁：曲

茫茫烟树渺。见水光山色。掩映征袍。听渔歌牧唱。似骊驹声断魂消。还期他日龙门步。消受今朝马足劳。合：功名重。骨肉抛。身忧家念两煎熬。行色倦。瘦马骄。斜阳孤剑影萧条净。
八声甘州歌
作者：王玉峰
朝代：明
体裁：曲

行行路转迢。见霞开雾敛。日落山高。前村将近。停装且共今宵。对床休说论文好。把酒须将离恨浇合前众。
八声甘州歌
作者：王玉峰
朝代：明
体裁：曲

风霜鬓易凋。着眼前岐路。磨尽英豪。经来历往。一带绿杨芳草三位尊兄。。我只怕命途不属龙头老。剑气空随壮志消。尊兄说那话。合：文场士。须我曹。诗成珠玉在挥毫。行看取夺锦标。归家端不负题桥丑。
六么令
作者：王玉峰
朝代：明
体裁：曲

人烟扰扰。见江城风物繁饶。今朝已得解金轺。随落照。挽江潮。旌旗隐隐遮前道。旌旗隐隐遮前道。
凤凰阁
作者：王玉峰
朝代：明
体裁：曲

外扮韩琦上：威名远播。坐致西陲胆破。此身进退系安危。未许萧曹独步。髯丝垂素。奈儿女婚姻未妥。
出队子
作者：王玉峰
朝代：明
体裁：曲

侯门求聘。特地来通秦晋盟。婚姻辏合是前生。人事天缘须两成。难遇双双才子佳人。
刘泼帽
作者：王玉峰
朝代：明
体裁：曲

垂杨落照东风里。奈枝头数声杜宇。关心总为牵名利。生：日将晡了。赶到馆驿挽船罢。合：盼不到前途。回首处。迷烟树。回首处。迷烟树。
刘泼帽
作者：王玉峰
朝代：明
体裁：曲

楼船箫鼓交龙旆。想赴京时半肩行李。从今一洗当年耻。合：须报补君恩。尽忠荩。安黎庶末。
北四边静
作者：王玉峰
朝代：明
体裁：曲

虚飘飘神魂茫昧。愁云叆叇。惨雾凄迷。举步难移。暗洒黄泉泪。乱撺的沙堆石砌这里是海神爷庙里。我在生时曾与王魁到此设誓来。。早来到旧游之地。
北小桃红
作者：王玉峰
朝代：明
体裁：曲

举头儿见了女娇姿。一捻儿腰肢瘦。柳叶眉儿更清秀姐姐。。何不及早回头。酸心苦志徒生受。你娘儿却把聘财收。将心自穷究。则不如别效了鸾俦。
北折桂令
作者：王玉峰
朝代：明
体裁：曲

数年间株守蓬蒿。仗短剑空囊。四海无聊我那妻呵。。水萍逢。遂结红绡。担几多磨折煎熬。不能勾一回价朝欢暮乐。怎禁那恶摧残利闪名抛。肠断魂消。相见时犹恐担阁。肯忍将艰难中恩爱忘却。
北斗鹌鹑
作者：王玉峰
朝代：明
体裁：曲

展帜追风。挥鞭度险。掩棘埋荆。则兀的冲昏破暗。闪这所虎窟龙潭。不禁那靴痿鞚软。报报。报事探子回来也。见介小生：你回来了。那军情怎么小旦：自那日领军令呵。。大踏步那顾间关。不分远近。赤律律将令难违。一桩桩军情都探。
北新水令
作者：王玉峰
朝代：明
体裁：曲

半生陋巷一箪瓢。半生陋巷一箪瓢。叹零丁椿萱丧早。走功名。多困踣。浮踪迹。任流落。旅食萧索。负不得糟糠义。死生约。
北混江龙
作者：王玉峰
朝代：明
体裁：曲

日高烟淡。倚天长剑影冲寒。声驰沸海。令走摇山。铠砌银纹。恰便是龙驾雨。鍪斜金翅。可兀的虎生翰。气腾腾雾结。阵绕绕云连。黄沙慢起。乌角吹残。鼙鼓掩轰雷。旗纛驱飞电。指日间长驱席捲。凯奏师旋。
北点绛唇
作者：王玉峰
朝代：明
体裁：曲

净扮张元领兵上：宝剑风生。绯袍云染。靴尖按踹破天关。怕什么韩和范。
北雁儿落
作者：王玉峰
朝代：明
体裁：曲

徒羡着锦重重春意饶。空说得美甘甘天花落。我这里影茕茕裙布交。瘦岩岩荆钗貌。虽不比绣幕金雀。早难道閒花草我前日与他海神庙焚香设誓。誓犹在耳。今日一旦将他辜负呵。。是瞒天谎在神前调。断头香在炉内烧。悲号媒婆。你在丞相跟前呵。。把我那衷肠事。须详告。也难教惨呵呵将旧芙蓉宝镜敲。
十二时
作者：王玉峰
朝代：明
体裁：曲

旦上：终朝生懊恼。谩自嗟排还到。堆上淹煎。砌成潦倒。喘吁吁气馁形消。未卜死生何兆。
南步步娇
作者：王玉峰
朝代：明
体裁：曲

这姻亲天上人间少多少来求亲的。不曾轻许他。。量福分应难到。知君是俊髦。因此上路指天台。书传蓬岛方才状元老爹说。不负糟糠义。老爹老爹。。常言道。富易交。这是人情。何必多执拗生。